               IL-KUMMISSJONI EWROPEA
            Brussell, 13.12.2018
            COM(2018) 826 final
            2018/0419(NLE)
            Proposta għal
            DEĊIŻJONI TAL-KUNSILL
            dwar il-konklużjoni ta’ Protokoll bejn l-Unjoni Ewropea, ir-Repubblika tal-Iżlanda u r-Renju tan-Norveġja, għal mal-Ftehim bejn il-Komunità Ewropea u r-Repubblika tal-Iżlanda u r-Renju tan-Norveġja li jikkonċerna l-kriterji u l-mekkaniżmi biex jiġi stabbilit l-Istat responsabbli biex jeżamina talba għall-ażil ippreżentata fi Stat Membru jew fl-Iżlanda jew in-Norveġja, għall-aċċess għall-Eurodac għall-finijiet ta’ infurzar tal-liġi

               MEMORANDUM TA’ SPJEGAZZJONI

               1.KUNTEST TAL-PROPOSTA

               •Raġunijiet u għanijiet tal-proposta

               Ir-Regolament (UE) Nru 603/2013
                  1
                li jirriformula r-Regolament Nru 2725/2000 tal-11 ta’ Diċembru 2000 dwar l-istabbiliment tal-“Eurodac” għat-tqabbil ta’ marki tas-swaba’ għall-applikazzjoni effettiva tal-Konvenzjoni ta’ Dublin ġie adottat u daħal fis-seħħ fl-19 ta’ Lulju 2013. Ir-Regolament ilu japplika mill-20 ta’ Lulju 2015.

               Ir-Regolament (UE) Nru 603/2013 jippermetti inter alia li awtoritajiet li jinfurzaw il-liġi jikkonsultaw lill-Eurodac għal raġunijiet ta’ prevenzjoni, detezzjoni u investigazzjoni ta’ reati terroristiċi u reati kriminali serji oħra. Dan għandu l-għan li jippermetti li l-awtoritajiet tal-infurzar tal-liġi jitolbu għat-tqabbil tad-data tal-marki tas-swaba’ ma’ dawk maħżuna fil-bażi tad-data ċentrali tal-EURODAC meta jkunu qed ifittxu li jistabbilixxu l-identità eżatta jew li jiksbu aktar informazzjoni dwar persuna li tkun issuspettata li wettqet terroriżmu jew reat serju.

               Fid-19 ta’ Jannar 2001, il-Ftehim bejn il-Komunità Ewropea u r-Repubblika tal-Iżlanda u r-Renju tan-Norveġja dwar il-kriterji u l-mekkaniżmi biex jiġi stabbilit l-Istat responsabbli biex jeżamina talba għal ażil ppreżentata fi Stat Membru jew fl-Iżlanda jew fin-Norveġja (minn hawn ’il quddiem: il-Ftehim tad-19 ta’ Jannar 2001) kien konkluż
                  2
               .

               L-Iżlanda u n-Norveġja japplikaw l-elementi tal-ażil tar-Regolament (UE) Nru 603/2013 skont il-Ftehim tad-19 ta’ Jannar 2001. Madankollu, l-aċċess tal-infurzar tal-liġi għall-Eurodac jaqa’ barra mill-kamp ta’ applikazzjoni tal-imsemmi Ftehim.

               Id-Danimarka, l-Iżvizzera, il-Liechtenstein, in-Norveġja u l-Iżlanda, f’laqgħa li kellhom fl-14 ta’ Mejju 2014 ma’ rappreżentanti mill-Kummissjoni, ikkonfermaw l-interess tagħhom li jidħlu f’negozjati mal-Unjoni Ewropea biex jestendu d-dispożizzjonijiet tal-infurzar tal-liġi tar-Regolament (UE) Nru 603/2013 għalihom permezz ta’ ftehim internazzjonali.

               Fl-14 ta’ Diċembru 2015 il-Kunsill awtorizza lill-Kummissjoni biex tiftaħ negozjati għal ftehim bejn l-Unjoni Ewropea, minn naħa waħda, u, inter alia, l-Iżlanda u n-Norveġja fuq in-naħa l-oħra, dwar il-modalitajiet tal-parteċipazzjoni tal-Iżlanda u n-Norveġja fil-proċedura għat-tqabbil u għat-trażmissjoni tad-data għall-finijiet tal-infurzar tal-liġi kif previst fil-Kapitolu VI tar-Regolament (UE) Nru 603/2013 dwar l-istabbiliment tal-“Eurodac” għat-tqabbil ta’ marki tas-swaba’ għall-applikazzjoni effettiva tar-Regolament (UE) Nru 604/2013 li jistabbilixxi l-kriterji u l-mekkaniżmi biex ikun iddeterminat l-Istat Membru responsabbli biex jeżamina applikazzjoni għall-protezzjoni internazzjonali ddepożitata f’wieħed mill-Istati Membri minn ċittadin ta’ pajjiż terz jew persuna apolida u dwar talbiet għat-tqabbil ma’ data tal-Eurodac mill-awtoritajiet tal-infurzar tal-liġi tal-Istati Membri u mill-Europol għall-finijiet ta’ infurzar tal-liġi.

               Dawn in-negozjati ġew iffinalizzati, u ġie inizjalat Ftehim fil-forma ta’ Protokoll għal mal-Ftehim tad-19 ta’ Jannar 2001, li jestendi l-applikazzjoni tal-Ftehim tad-19 ta’ Jannar 2001 fl-infurzar tal-liġi.

               L-estensjoni tad-dispożizzjonijiet tal-infurzar tal-liġi tar-Regolament (UE) Nru 603/2013 għall-Iżlanda u n-Norveġja tippermetti li l-awtoritajiet tal-infurzar tal-liġi tal-Iżlanda u tan-Norveġja jitolbu t-tqabbil tad-data tal-marki tas-swaba’ mad-data mdaħħla minn Stati parteċipanti oħra u miżmuma fil-bażi tad-data tal-Eurodac meta jfittxu li jistabbilixxu l-identità jew li jiksbu aktar informazzjoni dwar persuna li tkun issuspettata li wettqet reat serju jew terroriżmu, jew dwar vittma. Min-naħa l-oħra, din tippermetti li l-awtoritajiet tal-infurzar tal-liġi tal-Istati parteċipanti l-oħra kollha, kemm jekk Stati Membri oħra tal-UE kif ukoll jekk Pajjiżi Assoċjati, jitolbu t-tqabbil tad-data tal-marki tas-swaba’ mad-data mdaħħla mill-Iżlanda u n-Norveġja u maħżuna fil-bażi tad-data tal-Eurodac, għall-istess finijiet.

               L-objettiv ta’ dan il-Protokoll huwa li jistabbilixxi drittijiet u obbligi legalment vinkolanti biex tiġi żgurata l-parteċipazzjoni effettiva tal-Iżlanda u n-Norveġja fl-elementi tal-infurzar tal-liġi tar-Regolament (UE) Nru 603/2013. Il-Protokoll jistabbilixxi li l-Istati parteċipanti kollha, kemm jekk Stati Membri oħra tal-UE, Pajjiżi Assoċjati, jew l-Iżlanda u n-Norveġja, b’aċċess għall-Eurodac, jista’ jkollhom ukoll aċċess għad-data ta’ xulxin għal skopijiet ta’ infurzar tal-liġi.

               •Konsistenza mad-dispożizzjonijiet eżistenti fil-qasam ta’ politika

               Il-proposta hija konsistenti mal-politiki tal-UE li jirrigwardaw l-aċċess għall-bażi tad-data tal-Eurodac.

               •Konsistenza ma’ politiki oħra tal-Unjoni

               Il-proposta hija konsistenti mal-politiki tal-UE fil-qasam tal-libertà, is-sigurtà u l-ġustizzja.

               2.BAŻI ĠURIDIKA, SUSSIDJARJETÀ U PROPORZJONALITÀ

               •Bażi ġuridika

               Il-bażi ġuridika għal din il-proposta għal Deċiżjoni tal-Kunsill hija l-Artikolu 87(2)(a), l-Artikolu 88(2)(a) tat-Trattat dwar il-Funzjonament tal-Unjoni Ewropea (TFUE), flimkien mal-Artikolu 218(6)(a) tat-TFUE

               •Sussidjarjetà (għall-kompetenza mhux esklużiva)

               Il-Ftehim tad-19 ta’ Jannar 2001 huwa ftehim internazzjonali eżistenti konkluż mill-UE u mill-Iżlanda u n-Norveġja. Skont il-prinċipju tas-sussidjarjetà stabbilit fl-Artikolu 5 tat-TUE, l-objettivi tal-Protokoll ta’ dan il-Ftehim jistgħu jinkisbu biss permezz ta’ proposta mill-Kummissjoni fil-livell ta’ UE.

               •Proporzjonalità

                  Il-proposta tikkonforma mal-prinċipju ta’ proporzjonalità għaliex ma tmurx lil hinn minn dak li huwa meħtieġ sabiex l-Iżlanda u n-Norveġja jilħqu l-objettivi ta’ parteċipazzjoni effettiva fl-elementi tal-infurzar tal-liġi tar-Regolament Eurodac (UE) Nru 603/2013.

               •Għażla tal-istrument

               Skont l-Artikolu 218(6) tat-TFUE, tenħtieġ Deċiżjoni tal-Kunsill dwar il-konklużjoni tal-Ftehim.

               3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT

               •Konsultazzjonijiet mal-partijiet ikkonċernati

                  Il-Kunsill (il-Grupp ta’ Ħidma dwar l-Ażil) ġie kkonsultat dwar il-kontenut u l-progress tan-negozjati. Il-Parlament Ewropew (il-Kumitat LIBE) ġie infurmat.

               4.ELEMENTI OĦRAJN

               •Spjegazzjoni fid-dettall tad-dispożizzjonijiet speċifiċi tal-proposta

                  Il-proposta tistabbilixxi deċiżjoni li tawtorizza l-konklużjoni tal-Protokoll bejn l-UE u l-Iżlanda u n-Norveġja f’isem l-Unjoni Ewropea. It-TFUE jipprevedi li l-Kunsill jadotta proposta tal-Kummissjoni għal deċiżjoni li tawtorizza l-iffirmar u l-konklużjoni ta’ ftehim internazzjonali.

                  Il-Protokoll jistabbilixxi l-applikazzjoni tar-Regolament (UE) Nru 603/2013 għall-Iżlanda u n-Norveġja dwar l-aċċess għall-Eurodac għall-finijiet ta’ infurzar tal-liġi. Għaldaqstant jippermetti lill-awtoritajiet tal-infurzar tal-liġi maħtura tal-Istati parteċipanti l-oħra u tal-Europol li jitolbu t-tqabbil tad-data tal-marki tas-swaba’ mad-data trażmessa lis-Sistema Ċentrali tal-Eurodac mill-Iżlanda u n-Norveġja. Jippermetti wkoll li l-awtoritajiet tal-infurzar tal-liġi maħtura tal-Iżlanda u tan-Norveġja jitolbu t-tqabbil tad-data tal-marki tas-swaba’ mad-data trażmessa lis-Sistema Ċentrali tal-Eurodac mill-Istati parteċipanti l-oħra.

                  Il-Protokoll jiggarantixxi li l-livell attwali tal-UE ta’ protezzjoni tad-data personali jkun applikabbli għall-ipproċessar ta’ data personali skont il-Protokoll mill-awtoritajiet tal-Iżlanda u n-Norveġja u tal-Istati Membri. Tali proċessar tad-data personali jenħtieġ li jkun suġġett għal standard ta’ protezzjoni ta’ data personali skont il-liġi nazzjonali tagħhom li tkun konformi mad-Direttiva (UE) 2016/680 tal-Parlament Ewropew u tal-Kunsill tas-27 ta’ April 2016 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-awtoritajiet kompetenti għall-finijiet tal-prevenzjoni, l-investigazzjoni, is-sejbien jew il-prosekuzzjoni ta’ reati kriminali jew l-eżekuzzjoni ta’ pieni kriminali, u dwar il-moviment liberu ta’ tali data, u li tħassar id-Deċiżjoni Qafas tal-Kunsill 2008/977/ĠAI.

                  Il-Protokoll jistabbilixxi l-kundizzjonijiet tal-aċċess għall-Eurodac mill-Iżlanda u n-Norveġja għall-finijiet ta’ infurzar tal-liġi permezz tal-implimentazzjoni legali u teknika preċedenti tad-Deċiżjoni 2008/615/ĠAI fir-rigward ta’ data dattiloskopika.

                  Il-Protokoll jipprevedi li l-mekkaniżmi rigward l-emendi previsti fil-Ftehim tad-19 ta’ Jannar 2001 jenħtieġ li japplikaw għall-emendi kollha rigward l-aċċess għall-Eurodac għall-finijiet ta’ infurzar tal-liġi.

               2018/0419 (NLE)

               Proposta għal

               DEĊIŻJONI TAL-KUNSILL

               dwar il-konklużjoni ta’ Protokoll bejn l-Unjoni Ewropea, ir-Repubblika tal-Iżlanda u r-Renju tan-Norveġja, għal mal-Ftehim bejn il-Komunità Ewropea u r-Repubblika tal-Iżlanda u r-Renju tan-Norveġja li jikkonċerna l-kriterji u l-mekkaniżmi biex jiġi stabbilit l-Istat responsabbli biex jeżamina talba għall-ażil ippreżentata fi Stat Membru jew fl-Iżlanda jew in-Norveġja, għall-aċċess għall-Eurodac għall-finijiet ta’ infurzar tal-liġi

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 87(2)(a), l-Artikolu 88(2)(a) u l-Artikolu 218(6)(a) tiegħu,

               Wara li kkunsidra l-proposta tal-Kummissjoni Ewropea,

               Wara li kkunsidra l-kunsens tal-Parlament Ewropew
                  3
               ,

               Billi:

               (1)B’konformità mad-Deċiżjoni [XXX] ta’ [XXX]
                  4
               , il-Protokoll, bejn l-Unjoni Ewropea, ir-Repubblika tal-Iżlanda u r-Renju tan-Norveġja, għal mal-Ftehim bejn il-Komunità Ewropea u r-Repubblika tal-Iżlanda u r-Renju tan-Norveġja li jirrigwarda l-kriterji u l-mekkaniżmi biex jiġi stabbilit l-Istat responsabbli biex jeżamina talba għall-ażil ippreżentata fi Stat Membru jew fl-Iżlanda jew in-Norveġja, rigward l-aċċess għall-Eurodac għall-finijiet ta’ infurzar tal-liġi ġie ffirmat fi [XXX], suġġett għall-konklużjoni tiegħu f’data aktar tard.

               (2)Sabiex in-Norveġja u l-Iżlanda jkunu jistgħu jipparteċipaw f’aspetti relatati mal-infurzar tal-liġi tal-Eurodac, huwa meħtieġ l-involviment tal-UE sabiex tiġi appoġata u msaħħa l-kooperazzjoni tal-pulizija bejn l-awtoritajiet kompetenti tal-Istati Membri u dawk tan-Norveġja u l-Iżlanda għal raġunijiet ta’ prevenzjoni, detezzjoni u investigazzjoni ta’ reati terroristiċi u reati kriminali serji oħra.

               (3)Jenħtieġ li dan il-Protokoll jiġi approvat f’isem l-Unjoni Ewropea.

               (4)B’konformità mal-Artikolu 3 tal-Protokoll 21 dwar il-Pożizzjoni tar-Renju Unit u l-Irlanda fir-rigward tal-Ispazju ta’ Libertà, Sigurtà u Ġustizzja anness mat-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea, dawn l-Istati Membri nnotifikaw ix-xewqa tagħhom li jieħdu sehem fl-adozzjoni u l-applikazzjoni ta’ din id-Deċiżjoni.

               (5)B’konformità mal-Artikoli 1 u 2 tal-Protokoll Nru 22 dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka mhijiex qiegħda tieħu sehem fl-adozzjoni ta’ din id-Deċiżjoni u mhijiex marbuta biha jew soġġetta għall-applikazzjoni tagħha,

               ADOTTA DIN ID-DEĊIŻJONI:

               Artikolu 1

               Il-Protokoll bejn l-Unjoni Ewropea, ir-Repubblika tal-Iżlanda u r-Renju tan-Norveġja, għal mal-Ftehim bejn il-Komunità Ewropea u r-Repubblika tal-Iżlanda u r-Renju tan-Norveġja, li jirrigwarda l-kriterji u l-mekkaniżmi biex jiġi stabbilit l-Istat responsabbli biex jeżamina talba għall-ażil ippreżentata fi Stat Membru jew fl-Iżlanda jew in-Norveġja, rigward l-aċċess għall-Eurodac għall-finijiet ta’ infurzar tal-liġi (“il-Protokoll”) huwa b’dan approvat f’isem l-Unjoni.

               It-test tal-Protokoll huwa mehmuż ma’ din id-Deċiżjoni.

               Artikolu 2

               Il-President tal-Kunsill għandu jinnomina lill-persuna / lill-persuni bis-setgħa li tipproċedi / jipproċedu, f’isem l-Unjoni Ewropea, għan-notifikar previst fl-Artikolu 4(2) tal-Protokoll, sabiex tesprimi / jesprimu l-kunsens tal-Unjoni Ewropea li tkun marbuta bil-Protokoll.

               Artikolu 3

               Din id-Deċiżjoni għandha tidħol fis-seħħ l-għada tal-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.

               Magħmul fi Brussell,

                     Għall-Kunsill

                     Il-President

                     (1)

                        Ir-Regolament (UE) Nru 603/2013 tal-Parlament Ewropew u tal-Kunsill tas-26 ta’ Ġunju 2013 dwar l-istabbiliment tal-“Eurodac” għat-tqabbil ta’ marki tas-swaba’ għall-applikazzjoni effettiva tar-Regolament (UE) Nru 604/2013 li jistabbilixxi l-kriterji u l-mekkaniżmi biex ikun iddeterminat l-Istat Membru responsabbli biex jeżamina applikazzjoni għall-protezzjoni internazzjonali ddepożitata f’wieħed mill-Istati Membri minn ċittadin ta’ pajjiż terz jew persuna apolida u dwar talbiet għat-tqabbil ma’ data tal-Eurodac mill-awtoritajiet tal-infurzar tal-liġi tal-Istati Membri u mill-Europol għall-finijiet ta’ infurzar tal-liġi, u li jemenda r-Regolament (UE) Nru 1077/2011 li jistabbilixxi Aġenzija Ewropea għat-tmexxija operattiva tas-sistemi tal-IT fuq skala kbira fl-ispazju ta’ libertà, sigurtà u ġustizzja (tfassil mill-ġdid) (ĠU L 180, 29.6.2013, p. 1).

                     (2)

                        ĠU L 93, 03.04.2001, p. 40.

                     (3)

                        ĠU C […], […], p. […].

                     (4)

                        ĠU C […], […], p. […].

    ---documentbreak---

               IL-KUMMISSJONI EWROPEA
            Brussell, 13.12.2018
            COM(2018) 826 final
            ANNESS
            tal-
            Propostal għal DEĊIŻJONI TAL-KUNSILL
            dwar il-konklużjoni ta’ Protokoll bejn l-Unjoni Ewropea, ir-Repubblika tal-Iżlanda u r-Renju tan-Norveġja tal-Ftehim bejn il-Komunità Ewropea u r-Repubblika tal-Iżlanda u r-Renju tan-Norveġja li jikkonċerna l-kriterji u l-mekkaniżmi biex jiġi stabbilit l-Istat responsabbli biex jeżamina talba għall-ażil ippreżentata fi Stat Membru jew fl-Iżlanda jew in-Norveġja, għall-aċċess għall-Eurodac għall-finijiet ta’ infurzar tal-liġi

               ANNESS

               tal-

               Proposta għal DEĊIŻJONI TAL-KUNSILL

               dwar il-konklużjoni ta’ Protokoll bejn l-Unjoni Ewropea, ir-Repubblika tal-Iżlanda u r-Renju tan-Norveġja tal-Ftehim bejn il-Komunità Ewropea u r-Repubblika tal-Iżlanda u r-Renju tan-Norveġja li jikkonċerna l-kriterji u l-mekkaniżmi biex jiġi stabbilit l-Istat responsabbli biex jeżamina talba għall-ażil ippreżentata fi Stat Membru jew fl-Iżlanda jew in-Norveġja, għall-aċċess għall-Eurodac għall-finijiet ta’ infurzar tal-liġi

               L-UNJONI EWROPEA

               u

               R-REPUBBLIKA TAL-IŻLANDA

               u

               R-RENJU TAN-NORVEĠJA

               minn hawn ’il quddiem “il-Partijiet”,

               (1)
                     BILLI fid-19 ta’ Jannar 2001, il-Ftehim bejn il-Komunità Ewropea u r-Repubblika tal-Iżlanda u r-Renju tan-Norveġja dwar il-kriterji u l-mekkaniżmi biex jiġi stabbilit l-Istat responsabbli biex jeżamina talba għal ażil ppreżentata fi Stat Membru jew fl-Iżlanda jew fin-Norveġja (minn hawn ’il quddiem: il-Ftehim tad-19 ta’ Jannar 2001) ġie konkluż
                  1
               .

               (2)
                     Filwaqt li JFAKKRU li fis-26 ta’ Ġunju 2013 l-Unjoni Ewropea adottat ir-Regolament (UE) Nru 603/2013 tal-Parlament Ewropew u tal-Kunsill dwar l-istabbiliment tal-“Eurodac” għat-tqabbil ta’ marki tas-swaba’ għall-applikazzjoni effettiva tar-Regolament (UE) Nru 604/2013 li jistabbilixxi l-kriterji u l-mekkaniżmi biex ikun iddeterminat l-Istat Membru responsabbli biex jeżamina applikazzjoni għall-protezzjoni internazzjonali ddepożitata f’wieħed mill-Istati Membri minn ċittadin ta’ pajjiż terz jew persuna apolida u dwar talbiet għat-tqabbil ma’ data tal-Eurodac mill-awtoritajiet tal-infurzar tal-liġi tal-Istati Membri u mill-Europol għall-finijiet ta’ infurzar tal-liġi, u li jemenda r-Regolament (UE) Nru 1077/2011 li jistabbilixxi Aġenzija Ewropea għat-tmexxija operattiva tas-sistemi tal-IT fuq skala kbira fl-ispazju ta’ libertà, sigurtà u ġustizzja (minn hawn ’il quddiem: ir-Regolament (UE) Nru 603/2013)
                  2
               .

               (3)
                     Filwaqt li JFAKKRU li l-proċeduri għat-tqabbil u għat-trażmissjoni tad-data għall-finijiet tal-infurzar tal-liġi kif stabbiliti fir-Regolament (UE) Nru 603/2013 ma jikkostitwixxux żvilupp li jibni fuq id-dispożizzjonijiet tal-Eurodac skont it-tifsira tal-Ftehim tad-19 ta’ Jannar 2001.

               (4)
                     Filwaqt li JQISU li jenħtieġ li jiġi konkluż Protokoll bejn l-Unjoni Ewropea u r-Repubblika tal-Iżlanda, minn hawn ’il quddiem “l-Iżlanda”, u r-Renju tan-Norveġja, minn hawn ’il quddiem “in-Norveġja”, sabiex l-Iżlanda u n-Norveġja jkunu jistgħu jipparteċipaw f’dawk l-aspetti tal-Eurodac li huma relatati mal-infurzar tal-liġi u għalhekk jippermetti li l-awtoritajiet tal-infurzar tal-liġi maħtura fl-Iżlanda u fin-Norveġja jitolbu għat-tqabbil tad-data tal-marki tas-swaba’ trażmessa lis-Sistema Ċentrali tal-Eurodac mil-Istati parteċipanti l-oħrajn.

               (5)
                     Filwaqt li JQISU li l-applikazzjoni tar-Regolament (UE) Nru 603/2013 għall-finijiet tal-infurzar tal-liġi għall-Iżlanda u għan-Norveġja għandha wkoll tippermetti li l-awtoritajiet tal-infurzar tal-liġi maħtura mill-Istati parteċipanti l-oħrajn u mill-Europol jitolbu t-tqabbil tad-data tal-marki tas-swaba’ trażmessa lis-Sistema Ċentrali tal-Eurodac mill-Iżlanda u n-Norveġja.

               (6)
                     Filwaqt li JQISU li l-ipproċessar tad-data personali mill-awtoritajiet tal-infurzar tal-liġi maħtura tal-Istati parteċipanti u tal-Europol għall-finijiet tal-prevenzjoni, id-detezzjoni jew l-investigazzjoni ta’ reati terroristiċi jew reati kriminali serji oħra skont dan il-Protokoll jenħtieġ li jkun soġġett għal standard ta’ protezzjoni tad-data personali skont il-liġi nazzjonali tagħhom li tkun konformi mad-Direttiva (UE) 2016/680 tal-Parlament Ewropew u tal-Kunsill tas-27 ta’ April 2016 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-awtoritajiet kompetenti għall-finijiet tal-prevenzjoni, l-investigazzjoni, is-sejbien jew il-prosekuzzjoni ta’ reati kriminali jew l-eżekuzzjoni ta’ pieni kriminali, u dwar il-moviment liberu ta’ tali data, u li tħassar id-Deċiżjoni Qafas tal-Kunsill 2008/977/ĠAI

                     3

               .

               (7)
                     Filwaqt li JQISU li l-kundizzjonijiet l-oħra stipulati fir-Regolament (UE) Nru 603/2013 fir-rigward tal-ipproċessar tad-data personali mill-awtoritajiet maħtura tal-Istati parteċipanti kif ukoll mill-Europol għall-finijiet tal-prevenzjoni, id-detezzjoni jew l-investigazzjoni ta’ reati terroristiċi jew ta’ reati kriminali serji oħrajn jenħtieġ li japplikaw ukoll.

               (8)
                     Filwaqt li JQISU li l-aċċess għall-awtoritajiet maħtura jenħtieġ li jkun permess biss bil-kondizzjoni li t-tqabbil mal-bażijiet tad-data nazzjonali tal-marki tas-swaba tal-Istat rikjedenti u mas-sistemi awtomatizzati ta’ identifikazzjoni tal-marki tas-swaba’ tal-Istati l-oħrajn kollha skont id-Deċiżjoni tal-Kunsill 2008/615/ĠAI tat-23 ta’ Ġunju 2008 dwar it-titjib tal-koperazzjoni transkonfinali, b’mod partikolari fil-ġlieda kontra t-terroriżmu u l-kriminalità transkonfinali
                  4
                ma kienx wassal biex tiġi stabbilita l-identità tas-suġġett tad-data. Dik il-kondizzjoni tirrikjedi li l-Istat rikjedenti jagħmel tqabbil mas-sistemi awtomatizzati tal-identifikazzjoni tal-marki tas-swaba’ tal-Istati parteċipanti l-oħrajn kollha skont id-Deċiżjoni 2008/615/ĠAI li huma teknikament disponibbli, sakemm dak l-Istat rikjedenti ma jkunx jista’ jiġġustifika li jeżistu raġunijiet suffiċjenti biex wieħed jemmen li dan ma jkunx iwassal biex tiġi stabbiltà l-identità tas-suġġett tad-data. Tali raġunijiet suffiċjenti jeżistu b’mod partikolari fejn il-każ speċifiku ma jippreżenta l-ebda rabta operattiva jew investigattiva mal-gvern ta’ Stat parteċipanti partikolari. Dik il-kondizzjoni tirrikjedi l-implimentazzjoni legali u teknika minn qabel tad-Deċiżjoni 2008/615/ĠAI mill-Istat rikjedenti fir-rigward tad-data dattiloskopika, billi ma għandux ikun permess li ssir verifika tal-Eurodac għall-finijiet tal-infurzar tal-liġi meta l-ewwel ma jkunux ittieħdu dawn il-passi ta’ hawn fuq.

               (9)
                     Filwaqt li JQISU li qabel ma jfittxu fil-Eurodac, l-awtoritajiet maħtura tal-Iżlanda u tan-Norveġja jenħtieġ ukoll li, sakemm il-kondizzjonijiet għal tali tqabbil ikunu ġew issodisfati, jikkonsultaw is-Sistema ta’ Informazzjoni dwar il-Viża skont id-Deċiżjoni tal-Kunsill 2008/633/ĠAI tat-23 ta’ Ġunju 2008 li tikkonċerna aċċess għall-konsultazzjoni tas-Sistema ta’ Informazzjoni dwar il-Viża (VIS) minn awtoritajiet maħtura ta’ Stati Membri u mill-Europol għall-finijiet tal-prevenzjoni, tal-kxif u tal-investigazzjoni ta’ reati terroristiċi u ta’ reati kriminali serji oħra
                  5
               .

               (10)
                     Filwaqt li JQISU li mekkaniżmi identiċi fir-rigward ta’ leġiżlazzjoni ġdida u atti jew miżuri ġodda kif previsti fil-Ftehim tad-19 ta’ Jannar 2001, inkluż ir-rwol tal-Kumitat Konġunt, jenħtieġ li japplikaw għal kull leġislazzjoni ġdida u atti jew miżuri ġodda fir-rigward tal-aċċess għall-Eurodac għall-finijiet ta’ infurzar tal-liġi.

               FTIEHMU KIF ĠEJ:

               Artikolu 1

               1.
                     Ir-Regolament (UE) Nru 603/2013 għandu jiġi implimentat mill-Iżlanda f’dak li jirrigwarda t-tqabbil ta’ data tal-marki tas-swaba’ ma’ dik maħżuna fis-Sistema Ċentrali tal-Eurodac għall-finijiet tal-infurzar tal-liġi, u applikat fir-relazzjonijiet tagħha man-Norveġja u mal-Istati parteċipanti l-oħrajn.

               2.
                     Ir-Regolament (UE) Nru 603/2013 għandu jiġi implimentat min-Norveġja f’dak li jirrigwarda t-tqabbil ta’ data tal-marki tas-swaba’ ma’ dawk maħżuna fis-Sistema Ċentrali tal-Eurodac għall-finijiet tal-infurzar tal-liġi, u applikat fir-relazzjonijiet tagħha mal-Iżlanda u mal-Istati parteċipanti l-oħrajn.

               3.
                     L-Istati Membri tal-Unjoni Ewropea minbarra d-Danimarka għandhom ikunu kkunsidrati bħala Stati parteċipanti fit-tifsira tal-paragrafi 1 u 2. Huma għandhom japplikaw id-dispożizzjonijiet tar-Regolament (UE) Nru 603/2013 li jirrigwardaw l-aċċess għall-infurzar tal-liġi għall-Iżlanda u n-Norveġja.

               4.
                     Id-Danimarka, l-Iżvizzera u l-Liechtenstein għandhom jiġu kkunsidrati bħala Stati parteċipanti fis-sens tal-paragrafi 1 u 2 sal-punt li ftehimiet simili rispettivi għall-ftehim attwali jiġu applikati bejniethom u l-Unjoni Ewropea li jirrikonoxxu l-Iżlanda u n-Norveġja bħala Stati parteċipanti.

               Artikolu 2

               1.
                     Dan il-Protokoll ma’ għandux jidħol fis-seħħ qabel ma d-dispożizzjonijiet tad-Direttiva (UE) 2016/680 jiġu implimentati u applikati mill-Iżlanda u n-Norveġja għall-ipproċessar tad-data personali mill-awtoritajiet nazzjonali tagħhom għall-finijiet stabbiliti fl-Artikolu 1(2) tar-Regolament (UE) Nru 603/2013.

               2.
                     Minbarra l-paragrafu 1, il-kundizzjonijiet stabbiliti fir-Regolament (UE) Nru 603/2013 fir-rigward tal-ipproċessar ta’ data personali għandhom japplikaw għall-Iżlanda u n-Norveġja b’rabta mal-ipproċessar tad-data personali mill-awtoritajiet nazzjonali tagħhom għall-finijiet stabbiliti fl-Artikolu 1(2) tar-Regolament (UE) Nru 603/2013.

               Artikolu 3

               Id-dispożizzjonijiet tal-Ftehim tad-19 ta’ Jannar 2001 dwar leġiżlazzjoni ġdida u atti jew miżuri ġodda, fosthom dawk li jikkonċernaw il-Kumitat Konġunt, għandhom japplikaw għal kull leġislazzjoni ġdida u għal atti jew miżuri ġodda relatati mal-aċċess għall-Eurodac għal raġunijiet ta’ infurzar tal-liġi.

               Artikolu 4

               1.
                     Dan il-Protokoll għandu jiġi rratifikat jew approvat mill-Partijiet. L-istrumenti ta’ ratifika jew approvazzjoni għandhom jiġu depożitati mas-Segretarju Ġenerali tal-Kunsill tal-Unjoni Ewropea, li għandu jkun id-depożitarju ta’ dan il-Protokoll.

               2.
                     Dan il-Protokoll għandu jidħol fis-seħħ fl-ewwel jum tax-xahar wara n-notifika mid-depożitarju lill-Partijiet li l-istrument ta’ ratifika jew approvazzjoni tal-Unjoni Ewropea u ta’ mill-anqas wieħed mill-Partijiet l-oħrajn ikun ġie ddepożitat.

               3.
                     Dan il-Protokoll ma’ għandux japplika fir-rigward tal-Iżlanda qabel ma d-dispożizzjonijiet tal-Kapitolu 6 tad-Deċiżjoni tal-Kunsill 2008/615/ĠAI ikunu ġew implimentati mill-Iżlanda u sakemm ikunu tlestew il-proċeduri ta’ evalwazzjoni skont Kapitolu 4 tal-Anness tad-Deċiżjoni tal-Kunsill 2008/616/ĠAI dwar l-implimentazzjoni tad-Deċiżjoni 2008/615/ĠAI dwar it-titjib tal-koperazzjoni transkonfinali, b’mod partikolari fil-ġlieda kontra t-terroriżmu u l-kriminalità transkonfinali
                  6
                fir-rigward ta’ data dattiloskopika fir-rigward tal-Iżlanda.

               4.
                     Dan il-Protokoll ma għandux japplika fir-rigward tan-Norveġja qabel ma d-dispożizzjonijiet tal-Kapitolu 6 tad-Deċiżjoni tal-Kunsill 2008/615/ĠAI ikunu ġew implimentati min-Norveġja u sakemm ikunu tlestew il-proċeduri ta’ evalwazzjoni skont il-Kapitolu 4 tal-Anness tad-Deċiżjoni tal-Kunsill 2008/616/ĠAI fir-rigward ta’ data dattiloskopika fir-rigward tan-Norveġja.

               Artikolu 5

               1.
                     Kull Parti tista’ tirtira minn dan il-Protokoll billi tibgħat dikjarazzjoni bil-miktub lid-depożitarju. Din id-dikjarazzjoni għandha tidħol fis-seħħ sitt xhur wara li tiġi depożitata.

               2.
                     Il-Protokoll ma għandux jibqa’ applikabbli kemm jekk l-Unjoni Ewropea jew kemm l-Iżlanda kif ukoll in-Norveġja jkunu rtiraw minnu.

               3.
                     Dan il-Protokoll ma jibqax jgħodd fir-rigward tal-Iżlanda jekk il-Ftehim tad-19 ta’ Jannar 2001 ma jibqax applikabbli fir-rigward tal-Iżlanda.

               4.
                     Dan il-Protokoll ma jibqax jgħodd fir-rigward tan-Norveġja jekk il-Ftehim tad-19 ta’ Jannar 2001 ma jibqax applikabbli fir-rigward tan-Norveġja.

               5.
                     L-irtirar ta’ Parti waħda minn dan il-Protokoll jew is-sospensjoni jew it-terminazzjoni tiegħu minn Parti waħda ma jaffettwax il-Ftehim tad-19 ta’ Jannar 2001.

               Artikolu 6

               Dan il-Protokoll għandu jitfassal f’test oriġinali uniku bil-lingwa Bulgara, Kroata, Ċeka, Daniża, Olandiża, Ingliża, Estona, Finlandiża, Franċiża, Ġermaniża, Griega, Ungeriża, Taljana, Latvjana, Litwana, Maltija, Pollakka, Portugiża, Rumena, Slovakka, Slovena, Spanjola, Żvediża, Iżlandiża, u Norveġiża, u kull wieħed minn dawn it-testi jkun ugwalment awtentiku.

               L-oriġinal għandu jiġi ddepożitat mad-depożitarju, li għandu jistabbilixxi kopja awtentika ċċertifikata għal kull waħda mill-Partijiet.

               Magħmul fi Brussell fi

                     (1)

                        ĠU L 93, 03.04.2001, p. 40.

                     (2)

                        ĠU L 180, 29.6.2013, p. 1.

                     (3)

                        ĠU L 119, 4.5.2016, p. 89.

                     (4)

                        ĠU L 210, 6.8.2008, p. 1.

                     (5)

                        ĠU L 218, 13.8.2008, p. 129.

                     (6)

                        ĠU L 210, 6.8.2008, p. 12.


               IL-KUMMISSJONI EWROPEA
            Brussell, 13.12.2018
            COM(2018) 827 final
            2018/0420(NLE)
            Proposta għal
            DEĊIŻJONI TAL-KUNSILL
            dwar l-iffirmar, f’isem l-Unjoni Ewropea, ta’ Protokoll bejn l-Unjoni Ewropea, ir-Repubblika tal-Iżlanda u r-Renju tan-Norveġja, għal mal-Ftehim bejn il-Komunità Ewropea u r-Repubblika tal-Iżlanda u r-Renju tan-Norveġja li jikkonċerna l-kriterji u l-mekkaniżmi biex jiġi stabbilit l-Istat responsabbli biex jeżamina talba għall-ażil ippreżentata fi Stat Membru jew fl-Iżlanda jew in-Norveġja, għall-aċċess għall-Eurodac għall-finijiet ta’ eżekuzzjoni tal-liġi

               MEMORANDUM TA’ SPJEGAZZJONI

               1.KUNTEST TAL-PROPOSTA

               •Raġunijiet u għanijiet tal-proposta

               Ir-Regolament (UE) Nru 603/2013
                  1
                li jirriformula r-Regolament Nru 2725/2000 tal-11 ta’ Diċembru 2000 dwar l-istabbiliment tal-“Eurodac” għat-tqabbil ta’ marki tas-swaba’ għall-applikazzjoni effettiva tal-Konvenzjoni ta’ Dublin ġie adottat u daħal fis-seħħ fl-19 ta’ Lulju 2013. Ir-Regolament ilu japplika mill-20 ta’ Lulju 2015.

               Ir-Regolament (UE) Nru 603/2013 jippermetti fost l-oħrajn li awtoritajiet li jinfurzaw il-liġi jikkonsultaw lill-Eurodac għal raġunijiet ta’ prevenzjoni, detezzjoni u investigazzjoni ta’ reati terroristiċi u reati kriminali serji oħra. Dan għandu l-għan li jippermetti li l-awtoritajiet tal-infurzar tal-liġi jitolbu għat-tqabbil tad-data tal-marki tas-swaba’ ma’ dawk maħżuna fil-bażi tad-data ċentrali tal-EURODAC meta jkunu qed ifittxu li jistabbilixxu l-identità eżatta jew li jiksbu aktar informazzjoni dwar persuna li tkun issuspettata li wettqet terroriżmu jew reat serju.

               Fid-19 ta’ Jannar 2001, il-Ftehim bejn il-Komunità Ewropea u r-Repubblika tal-Iżlanda u r-Renju tan-Norveġja dwar il-kriterji u l-mekkaniżmi biex jiġi stabbilit l-Istat responsabbli biex jeżamina talba għal ażil ppreżentata fi Stat Membru jew fl-Iżlanda jew fin-Norveġja (minn hawn ’il quddiem: il-Ftehim tad-19 ta’ Jannar 2001) ġie konkluż
                  2
               .

               L-Iżlanda u n-Norveġja japplikaw l-elementi tal-ażil tar-Regolament (UE) Nru 603/2013 skont il-Ftehim tad-19 ta’ Jannar 2001. Madankollu, l-aċċess tal-infurzar tal-liġi għall-Eurodac jaqa’ barra mill-kamp ta’ applikazzjoni tal-imsemmi Ftehim.

               Id-Danimarka, l-Iżvizzera, il-Liechtenstein, in-Norveġja u l-Iżlanda, f’laqgħa li kellhom fl-14 ta’ Mejju 2014 ma’ rappreżentanti mill-Kummissjoni, ikkonfermaw l-interess tagħhom li jidħlu f’negozjati mal-Unjoni Ewropea biex jestendu d-dispożizzjonijiet tal-infurzar tal-liġi tar-Regolament (UE) Nru 603/2013 għalihom permezz ta’ ftehim internazzjonali.

               Fl-14 ta’ Diċembru 2015 il-Kunsill awtorizza lill-Kummissjoni biex tiftaħ negozjati għal ftehim bejn l-Unjoni Ewropea, minn naħa waħda, u, inter alia, l-Iżlanda u n-Norveġja fuq in-naħa l-oħra, dwar il-modalitajiet tal-parteċipazzjoni tal-Iżlanda u n-Norveġja fil-proċedura għat-tqabbil u għat-trażmissjoni tad-data għall-finijiet tal-infurzar tal-liġi kif previst fil-Kapitolu VI tar-Regolament (UE) Nru 603/2013 dwar l-istabbiliment tal-“Eurodac” għat-tqabbil ta’ marki tas-swaba’ għall-applikazzjoni effettiva tar-Regolament (UE) Nru 604/2013 li jistabbilixxi l-kriterji u l-mekkaniżmi biex ikun iddeterminat l-Istat Membru responsabbli biex jeżamina applikazzjoni għall-protezzjoni internazzjonali ddepożitata f’wieħed mill-Istati Membri minn ċittadin ta’ pajjiż terz jew persuna apolida u dwar talbiet għat-tqabbil ma’ data tal-Eurodac mill-awtoritajiet tal-infurzar tal-liġi tal-Istati Membri u mill-Europol għall-finijiet ta’ infurzar tal-liġi.

               Dawn in-negozjati ġew iffinalizzati, u ġie inizjalat Ftehim fil-forma ta’ Protokoll mal-Ftehim tad-19 ta’ Jannar 2001, li jestendi l-applikazzjoni tal-Ftehim tad-19 ta’ Jannar 2001 fl-infurzar tal-liġi.

               L-estensjoni tad-dispożizzjonijiet tal-infurzar tal-liġi tar-Regolament (UE) Nru 603/2013 għall-Iżlanda u n-Norveġja tippermetti li l-awtoritajiet tal-infurzar tal-liġi tal-Iżlanda u tan-Norveġja jitolbu t-tqabbil tad-data tal-marki tas-swaba’ mad-data mdaħħla minn Stati parteċipanti oħra u miżmuma fil-bażi tad-data tal-Eurodac meta jfittxu li jistabbilixxu l-identità jew li jiksbu aktar informazzjoni dwar persuna li tkun issuspettata li wettqet reat serju jew terroriżmu, jew dwar vittma. Min-naħa l-oħra, din tippermetti li l-awtoritajiet tal-infurzar tal-liġi tal-Istati parteċipanti l-oħra kollha, kemm jekk Stati Membri oħra tal-UE kif ukoll jekk Pajjiżi Assoċjati, jitolbu t-tqabbil tad-data tal-marki tas-swaba’ mad-data mdaħħla mill-Iżlanda u n-Norveġja u maħżuna fil-bażi tad-data tal-Eurodac, għall-istess finijiet.

               L-objettiv ta’ dan il-Protokoll huwa li jistabbilixxi drittijiet u obbligi legalment vinkolanti biex tiġi żgurata l-parteċipazzjoni effettiva tal-Iżlanda u n-Norveġja fl-elementi tal-eżekuzzjoni tal-liġi tar-Regolament (UE) Nru 603/2013. Il-Protokoll jistabbilixxi li l-Istati parteċipanti kollha, kemm jekk Stati Membri oħra tal-UE, Pajjiżi Assoċjati, jew l-Iżlanda u n-Norveġja, b’aċċess għall-Eurodac, jista’ jkollhom ukoll aċċess għad-data ta’ xulxin għal skopijiet ta’ infurzar tal-liġi.

               •Konsistenza mad-dispożizzjonijiet eżistenti fil-qasam ta’ politika

               Il-proposta hija konsistenti mal-politiki tal-UE li jirrigwardaw l-aċċess għall-bażi tad-data tal-Eurodac.

               •Konsistenza ma’ politiki oħra tal-Unjoni

               Il-proposta hija konsistenti mal-politiki tal-UE fil-qasam tal-libertà, is-sigurtà u l-ġustizzja.

               2.BAŻI ĠURIDIKA, SUSSIDJARJETÀ U PROPORZJONALITÀ

               •Bażi ġuridika

               Il-bażi ġuridika għal din il-proposta għal Deċiżjoni tal-Kunsill hija l-Artikolu 87(2)(a), l-Artikolu 88(2)(a) tat-Trattat dwar il-Funzjonament tal-Unjoni Ewropea (TFUE), flimkien mal-Artikolu 218(5) tat-TFUE

               •Sussidjarjetà (għall-kompetenza mhux esklużiva)

               Il-Ftehim tad-19 ta’ Jannar 2001 huwa ftehim internazzjonali eżistenti konkluż mill-UE u mill-Iżlanda u n-Norveġja. Skont il-prinċipju tas-sussidjarjetà stabbilit fl-Artikolu 5 tat-TUE, l-objettivi tal-Protokoll ta’ dan il-Ftehim jistgħu jinkisbu biss permezz ta’ proposta mill-Kummissjoni fil-livell ta’ UE.

               •Proporzjonalità

                  Sabiex l-Iżlanda u n-Norveġja jkunu jistgħu jipparteċipaw f’aspetti relatati mal-infurzar tal-liġi tal-Eurodac, huwa meħtieġ l-involviment tal-UE sabiex tiġi appoġata u msaħħa l-kooperazzjoni tal-pulizija bejn l-awtoritajiet kompetenti tal-Istati Membri u dawk tal-Iżlanda u n-Norveġja għal raġunijiet ta’ prevenzjoni, detezzjoni u investigazzjoni ta’ reati terroristiċi u reati kriminali serji oħra. Il-proposta tikkonforma mal-prinċipju ta’ proporzjonalità għaliex ma tmurx lil hinn minn dak li huwa meħtieġ sabiex l-Iżlanda u n-Norveġja jilħqu l-objettivi ta’ parteċipazzjoni effettiva fl-elementi tal-infurzar tal-liġi tar-Regolament Eurodac (UE) Nru 603/2013.

               •Għażla tal-istrument

               Skont l-Artikolu 218(5) tat-TFUE, tenħtieġ Deċiżjoni tal-Kunsill li tawtorizza l-iffirmar tal-Ftehim.

               3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT

               •Konsultazzjonijiet mal-partijiet ikkonċernati

                  Il-Kunsill (il-Grupp ta’ Ħidma dwar l-Ażil) ġie kkonsultat dwar il-kontenut u l-progress tan-negozjati. Il-Parlament Ewropew (il-Kumitat LIBE) ġie infurmat.

               4.ELEMENTI OĦRAJN

               •Spjegazzjoni fid-dettall tad-dispożizzjonijiet speċifiċi tal-proposta

                  Il-proposta tistabbilixxi deċiżjoni li tawtorizza l-iffirmar tal-Protokoll bejn l-UE u l-Iżlanda u n-Norveġja f’isem l-Unjoni Ewropea. It-TFUE jipprevedi li l-Kunsill jadotta proposta tal-Kummissjoni għal deċiżjoni li tawtorizza l-iffirmar u l-konklużjoni ta’ ftehim internazzjonali.

                  Il-Protokoll jistabbilixxi l-applikazzjoni tar-Regolament (UE) Nru 603/2013 għall-Iżlanda u n-Norveġja dwar l-aċċess għall-Eurodac għall-finijiet ta’ eżekuzzjoni tal-liġi. Għaldaqstant jippermetti li l-awtoritajiet tal-infurzar tal-liġi maħura tal-Istati parteċipanti l-oħra u tal-Europol jitolbu t-tqabbil tad-data tal-marki tas-swaba’ mad-data trażmessa lis-Sistema Ċentrali tal-Eurodac mill-Iżlanda u n-Norveġja. Jippermetti wkoll li l-awtoritajiet tal-infurzar tal-liġi maħtura tal-Iżlanda u tan-Norveġja jitolbu t-tqabbil tad-data tal-marki tas-swaba’ mad-data trażmessa lis-Sistema Ċentrali tal-Eurodac mill-Istati parteċipanti l-oħra.

                  Il-Protokoll jiggarantixxi li l-livell attwali tal-UE ta’ protezzjoni tad-data personali jkun applikabbli għall-ipproċessar ta’ data personali skont il-Protokoll mill-awtoritajiet tal-Iżlanda u n-Norveġja u tal-Istati Membri. Tali proċessar tad-data personali jenħtieġ li jkun suġġett għal standard ta’ protezzjoni ta’ data personali skont il-liġi nazzjonali tagħhom li tkun konformi mad-Direttiva (UE) 2016/680 tal-Parlament Ewropew u tal-Kunsill tas-27 ta’ April 2016 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-awtoritajiet kompetenti għall-finijiet tal-prevenzjoni, l-investigazzjoni, is-sejbien jew il-prosekuzzjoni ta’ reati kriminali jew l-eżekuzzjoni ta’ pieni kriminali, u dwar il-moviment liberu ta’ tali data, u li tħassar id-Deċiżjoni Qafas tal-Kunsill 2008/977/ĠAI.

                  Il-Protokoll jistabbilixxi l-kundizzjonijiet tal-aċċess għall-Eurodac mill-Iżlanda u n-Norveġja għall-finijiet ta’ eżekuzzjoni tal-liġi permezz tal-implimentazzjoni legali u teknika preċedenti tad-Deċiżjoni 2008/615/ĠAI fir-rigward ta’ data dattiloskopika.

                  Il-Protokoll jipprevedi li l-mekkaniżmi rigward l-emendi previsti fil-Ftehim tad-19 ta’ Jannar 2001 jenħtieġ li japplikaw għall-emendi kollha rigward l-aċċess għall-Eurodac għall-finijiet ta’ eżekuzzjoni tal-liġi.

               2018/0420 (NLE)

               Proposta għal

               DEĊIŻJONI TAL-KUNSILL

               dwar l-iffirmar, f’isem l-Unjoni Ewropea, ta’ Protokoll bejn l-Unjoni Ewropea, ir-Repubblika tal-Iżlanda u r-Renju tan-Norveġja, għal mal-Ftehim bejn il-Komunità Ewropea u r-Repubblika tal-Iżlanda u r-Renju tan-Norveġja li jikkonċerna l-kriterji u l-mekkaniżmi biex jiġi stabbilit l-Istat responsabbli biex jeżamina talba għall-ażil ippreżentata fi Stat Membru jew fl-Iżlanda jew in-Norveġja, għall-aċċess għall-Eurodac għall-finijiet ta’ eżekuzzjoni tal-liġi

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 87(2)(a), l-Artikolu 88(2)(a) flimkien mal-Artikolu 218(5) tiegħu,

               Wara li kkunsidra l-proposta tal-Kummissjoni Ewropea,

               Billi:

               (1)Fl-14 ta’ Diċembru 2015, il-Kunsill awtorizza lill-Kummissjoni biex tiftaħ negozjati mal-Iżlanda u n-Norveġja dwar il-modalitajiet tal-parteċipazzjoni tal-Iżlanda u tan-Norveġja għat-trasmissjoni u t-tqabbil tad-data għal finijiet ta’ eżekuzzjoni tal-liġi kif previst fil-Kapitolu VI tar-Regolament (UE) Nru 603/2013 tal-Parlament Ewropew u tal-Kunsill
                  3
               .

               (2)In-negozjati ġew konklużi u l-Protokoll għal mal-Ftehim tad-19 ta’ Jannar 2001 bejn il-Komunità Ewropea u r-Repubblika tal-Iżlanda u r-Renju tan-Norveġja dwar il-kriterji u l-mekkaniżmi biex jiġi stabbilit l-Istat responsabbli biex jeżamina talba għall-ażil ppreżentata fi Stat Membru jew fl-Iżlanda jew fin-Norveġja kien inizjalat fil-21 ta’ Diċembru 2017.

               (3)Il-Protokoll jenħtieġ li jiġi ffirmat f’isem l-Unjoni Ewropea, suġġett għall-konklużjoni tiegħu f’data aktar tard.

               (4)F’konformità mal-Artikolu 3 tal-Protokoll dwar il-Pożizzjoni tar-Renju Unit u l-Irlanda fir-rigward tal-Ispazju ta’ Libertà, Sigurtà u Ġustizzja anness mat-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea, dawn l-Istati Membri nnotifikaw ix-xewqa tagħhom li jieħdu sehem fl-adozzjoni u l-applikazzjoni ta’ din id-Deċiżjoni.

               (5)F’konformità mal-Artikoli 1 u 2 tal-Protokoll Nru 22 dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka mhijiex qiegħda tieħu sehem fl-adozzjoni ta’ din id-Deċiżjoni u mhijiex marbuta biha jew soġġetta għall-applikazzjoni tagħha,

               ADOTTA DIN ID-DEĊIŻJONI:

               Artikolu 1

               L-iffirmar tal-Protokoll, bejn l-Unjoni Ewropea, ir-Repubblika tal-Iżlanda u r-Renju tan-Norveġja, għal mal-Ftehim bejn il-Komunità Ewropea u r-Repubblika tal-Iżlanda u r-Renju tan-Norveġja, li jirrigwarda l-kriterji u l-mekkaniżmi biex jiġi stabbilit l-Istat responsabbli biex jeżamina talba għall-ażil ippreżentata fi Stat Membru jew fl-Iżlanda jew in-Norveġja, rigward l-aċċess għall-Eurodac għall-finijiet ta’ eżekuzzjoni tal-liġi, huwa b’dan approvat f’isem l-Unjoni Ewropea, suġġett għall-konklużjoni tal-imsemmi Protokoll.

               Artikolu 2

               Is-Segretarjat Ġenerali tal-Kunsill għandu jistabbilixxi l-istrument ta’ setgħat sħaħ għall-persuna indikata/għall-persuni indikati min-negozjatur tal-Protokoll, biex tiffirma/jiffirmaw il-Protokoll, suġġett għall-konklużjoni tiegħu.

               Artikolu 3

               Din id-Deċiżjoni għandha tidħol fis-seħħ l-għada tal-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.

               Magħmul fi Brussell,

                     Għall-Kunsill

                     Il-President

                     (1)

                        Ir-Regolament (UE) Nru 603/2013 tal-Parlament Ewropew u tal-Kunsill tas-26 ta’ Ġunju 2013 dwar l-istabbiliment tal-“Eurodac” għat-tqabbil ta’ marki tas-swaba’ għall-applikazzjoni effettiva tar-Regolament (UE) Nru 604/2013 li jistabbilixxi l-kriterji u l-mekkaniżmi biex ikun iddeterminat l-Istat Membru responsabbli biex jeżamina applikazzjoni għall-protezzjoni internazzjonali ddepożitata f’wieħed mill-Istati Membri minn ċittadin ta’ pajjiż terz jew persuna apolida u dwar talbiet għat-tqabbil ma’ data tal-Eurodac mill-awtoritajiet tal-infurzar tal-liġi tal-Istati Membri u mill-Europol għall-finijiet ta’ infurzar tal-liġi, u li jemenda r-Regolament (UE) Nru 1077/2011 li jistabbilixxi Aġenzija Ewropea għat-tmexxija operattiva tas-sistemi tal-IT fuq skala kbira fl-ispazju ta’ libertà, sigurtà u ġustizzja (riformulazzjoni) (ĠU L 180, 29.6.2013, p. 1).

                     (2)

                        ĠU L 93, 03.04.2001, p. 40.

                     (3)

                        Ir-Regolament (UE) Nru 603/2013 dwar l-istabbiliment tal-“Eurodac” għat-tqabbil ta’ marki tas-swaba’ għall-applikazzjoni effettiva tar-Regolament (UE) Nru 604/2013 li jistabbilixxi l-kriterji u l-mekkaniżmi biex ikun iddeterminat l-Istat Membru responsabbli biex jeżamina applikazzjoni għall-protezzjoni internazzjonali ddepożitata f’wieħed mill-Istati Membri minn ċittadin ta’ pajjiż terz jew persuna apolida u dwar talbiet għat-tqabbil ma’ data tal-Eurodac mill-awtoritajiet tal-infurzar tal-liġi tal-Istati Membri u mill-Europol għall-finijiet ta’ infurzar tal-liġi (ĠU L 180, 29.6.2013, p. 1).


               IL-KUMMISSJONI EWROPEA
            Brussell, 7.1.2019
            COM(2018) 862 final
            2018/0437(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li trid tittieħed, f’isem l-Unjoni Ewropea, fit-tnejn u sittin sessjoni tal-Kummissjoni dwar id-Drogi Narkotiċi dwar l-iskedar ta’ sustanzi taħt il-Konvenzjoni Unika dwar Drogi Narkotiċi tal-1961, kif emendata mill-Protokoll tal-1972, u l-Konvenzjoni dwar is-Sustanzi Psikotropiċi tal-1971

               MEMORANDUM TA’ SPJEGAZZJONI

               1.IS-SUĠĠETT TAL-PROPOSTA

               Din il-proposta tikkonċerna d-deċiżjoni li tistabbilixxi l-pożizzjoni li għandha tiġi adottata f’isem l-Unjoni fit-62 sessjoni tal-Kummissjoni dwar id-Drogi Narkotiċi fir-rigward tal-iskedar ta’ sustanzi taħt il-Konvenzjoni Unika tan-NU dwar id-Drogi Narkotiċi tal-1961 kif emendata mill-Protokoll tal-1972 u l-Konvenzjoni tan-NU dwar is-Sustanzi Psikotropiċi tal-1971.

               2.IL-KUNTEST TAL-PROPOSTA

               2.1. Il-Konvenzjoni Unika tan-NU dwar id-Drogi Narkotiċi tal-1961, kif emendata bil-Protokoll tal-1972 u l-Konvenzjoni tan-NU dwar is-Sustanzi Psikotropiċi tal-1971

               Il-Konvenzjoni Unika tan-Nazzjonijiet Uniti (NU) dwar id-Drogi Narkotiċi tal-1961, kif emendata mill-Protokoll tal-1972, (il-“Konvenzjoni dwar id-Drogi Narkotiċi”)
                  1
                għandha l-għan li tiġġieled l-abbuż tad-drogi permezz ta’ azzjoni kkoordinata fil-livell internazzjonali. Hemm żewġ forom ta’ intervent u kontroll li jaħdmu id f’id. L-ewwel nett, din tfittex li tillimita l-pussess, l-użu, il-kummerċ, id-distribuzzjoni, l-importazzjoni, l-esportazzjoni, il-manifattura u l-produzzjoni ta’ drogi esklużivament għal skopijiet mediċi u xjentifiċi. It-tieni nett, din tiġġieled kontra t-traffikar tad-droga permezz ta’ kooperazzjoni internazzjonali sabiex tiddisswadi u tiskoraġġixxi lit-traffikanti tad-droga.

               Il-Konvenzjoni tan-NU dwar is-Sustanzi Psikotropiċi tal-1971 (il-“Konvenzjoni dwar is-Sustanzi Psikotropiċi”)
                  2
                tistabbilixxi sistema ta’ kontroll internazzjonali għas-sustanzi psikotropiċi. Din tat tweġiba għad-diversifikazzjoni u l-espansjoni tal-ispettru tad-drogi u introduċiet kontrolli fuq numru ta’ drogi sintetiċi skont l-abbuż potenzjali tagħhom minn naħa u l-valur terapewtiku tagħhom min-naħa l-oħra.

               L-Istati Membri kollha tal-UE huma firmatarji tal-Konvenzjoni dwar id-Drogi Narkotiċi u tal-Konvenzjoni dwar is-Sustanzi Psikotropiċi. L-Unjoni mhijiex parti fil-Konvenzjonijiet.

               2.2.Il-Kummissjoni dwar id-Drogi Narkotiċi

               Il-Kummissjoni dwar id-Drogi Narkotiċi (Commission on Narcotic Drugs - CND) hija kummissjoni tal-Kunsill Ekonomiku u Soċjali tan-NU (UN Economic and Social Council - ECOSOC) u l-funzjonijiet u s-setgħat tagħha huma mniżżla, fost l-oħrajn, fil-Konvenzjoni dwar id-Drogi Narkotiċi u fil-Konvenzjoni dwar is-Sustanzi Psikotropiċi. Hija magħmula minn 53 Stat Membru tan-NU eletti mill-ECOSOC. Bħalissa, 11-il Stat Membru huma membri tas-CND bid-dritt li jivvutaw
                  3
               . L-Unjoni għandha status ta’ osservatur fis-CND.

               2.3.L-att previst tal-Kummissjoni dwar id-Drogi Narkotiċi

               Is-CND temenda fuq bażi regolari l-lista ta’ sustanzi li huma annessi mal-Konvenzjoni dwar id-Drogi Narkotiċi u l-Konvenzjoni dwar is-Sustanzi Psikotropiċi fuq il-bażi tar-rakkomandazzjonijiet tal-Organizzazzjoni Dinjija tas-Saħħa (WHO) li tingħata pariri mill-Kumitat ta’ Esperti tagħha dwar id-Dipendenza fuq id-Droga.

               Fis-7 ta’ Diċembru tal-2018 id-WHO rrakkomandat lis-Segretarju Ġenerali tan-NU
                  4
                biex iżid 10 sustanzi minn dawk li ġew rieżaminati b’mod kritiku mill-Kumitat ta’ Esperti tad-WHO dwar id-Dipendenza fuq id-Droga mal-iskedi tal-Konvenzjonijiet. Mhi se tingħata l-ebda rakkomandazzjoni għal skedar fir-rigward tas-sustanzi l-oħra li ġew rieżaminati mill-Kumitat ta’ Esperti tal-WHO dwar id-Dipendenza fuq id-Droga.

               Fit-tnejn u sittin sessjoni tagħha, li se sseħħ fi Vjenna mit-18 sat-22 ta’ Marzu 2019, is-CND se tadotta d-deċiżjonijiet dwar l-iskedar ta’ dawn l-10 sustanzi taħt il-Konvenzjoni dwar id-Drogi Narkotiċi u l-Konvenzjoni dwar is-Sustanzi Psikotropiċi rispettivament.

               3.IL-POŻIZZJONI LI TRID TIĠI ADOTTATA F’ISEM L-UNJONI

               Il-bidliet fl-iskedi tal-Konvenzjoni dwar id-Drogi Narkotiċi u tal-Konvenzjoni dwar is-Sustanzi Psikotropiċi għandhom riperkussjonijiet diretti fuq il-kamp ta’ applikazzjoni tal-liġi tal-Unjoni fil-qasam tal-kontroll tad-droga għall-Istati Membri kollha. L-Artikolu 1(1)(a) tad-Deċiżjoni Kwadru tal-Kunsill 2004/757/ĠAI tal-25 ta’ Ottubru 2004 li tistabbilixxi dispożizzjonijiet minimi dwar l-elementi kostitwenti ta’ atti kriminali u ta’ pieni fil-qasam tat-traffikar illeċitu tad-drogi
                  5
                jiddikjara li, għall-finijiet tad-Deċiżjoni Kwadru, “droga” tfisser sustanza koperta jew mill-Konvenzjoni dwar id-Drogi Narkotiċi jew mill-Konvenzjoni dwar is-Sustanzi Psikotropiċi u kwalunkwe waħda mis-sustanzi mniżżla fl-Anness tad-Deċiżjoni Kwadru. Għaldaqstant id-Deċiżjoni Kwadru tal-Kunsill 2004/757/ĠAI tapplika għas-sustanzi elenkati fl-Iskedi tal-Konvenzjoni dwar id-Drogi Narkotiċi u tal-Konvenzjoni dwar is-Sustanzi Psikotropiċi. Għaldaqstant kwalunkwe tibdil fl-Iskedi annessi ma’ dawn il-konvenzjonijiet jolqot b’mod dirett ir-regoli komuni tal-UE u jibdel il-kamp ta’ applikazzjoni tagħhom, f’konformità mal-Artikolu 3(2) tat-TFUE. Dan huwa irrispettivament minn jekk is-sustanza kkonċernata kinitx diġà tqiegħdet taħt kontroll madwar l-UE abbażi tad-Deċiżjoni tal-Kunsill 2005/387/ĠAI.
                  6

               Mill-10 sustanzi li ġew rieżaminati b’mod kritiku mill-Kumitat ta’ Esperti tal-WHO dwar id-Dipendenza fuq id-Droga u li qiegħed jiġi rrakomandat li jiġu skedati, huma biss erba’ sustanzi, ADB-CHMINACA
                  7
               , CUMYL-4CN-BINACA
                  8
               , il-metossiaċetilfentanil u ċ-ċiklopropilfentanil
                  9
               , li huma diġà suġġetti għal miżuri ta’ kontroll madwar l-Unjoni. Is-sustanzi l-oħrajn għadhom mhumiex suġġetti għal miżuri ta’ kontroll madwar l-Unjoni.

               Il-proposta tal-Kummissjoni għall-abbozz ta’ pożizzjoni komuni tal-UE tissuġġerixxi li jingħata appoġġ għar-rakkomadazzjonijiet tad-WHO billi dawn huma konformi mal-qagħda attwali tal-għarfien xjentifiku. Fir-rigward tas-sustanzi psikoattivi, iż-żieda ta’ dawn is-sustanzi fl-Iskeda taż-żewġ Konvenzjonijiet hija appoġġata wkoll mill-informazzjoni li hija disponibbli mill-Bażi ta’ data Ewropea dwar Drogi Ġodda taċ-Ċentru Ewropew għall-Monitoraġġ tad-Droga u d-Dipendenza fuq id-Droga (EMCDDA).

               Huwa meħtieġ li l-Istati Membri jippreparaw il-laqgħa tas-CND meta din tissejjaħ biex jiddeċiedu dwar l-iskedar ta’ sustanzi billi jilħqu pożizzjoni komuni fil-Kunsill. Tali pożizzjoni, minħabba l-limitazzjonijiet intrinsiċi tal-istatus ta’ osservatur tal-Unjoni, għandha tiġi espressa mill-Istati Membri li jkunu membri attwali tas-CND, filwaqt li jaġixxu b’mod konġunt fl-interess tal-Unjoni fi ħdan is-CND. L-Unjoni, li ma hijiex parti fil-Konvenzjoni dwar id-Drogi Narkotiċi u fil-Konvenzjoni dwar is-Sustanzi Psikotropiċi, ma għandhiex id-dritt li tivvota fis-CND.

               Għal dan l-għan, il-Kummissjoni qed tipproponi li tittieħed pożizzjoni komuni f’isem l-Unjoni Ewropea fit-tnejn u sittin sessjoni tas-CND dwar l-iskedar ta’ sustanzi taħt il-Konvenzjoni dwar id-Drogi Narkotiċi u l-Konvenzjoni dwar is-Sustanzi Psikotropiċi. Din hija t-tielet darba li l-Kummissjoni qiegħda tippreżenta abbozz ta’ proposta għal pożizzjoni komuni tal-UE, wara dik adottata għal-laqgħa tas-CND f’Marzu 2017 u 2018.
                  10
                Il-Kunsill adotta l-pożizzjonijiet komuni
                  11
                u dan ippermetta lill-UE titkellem b’vuċi waħda fil-laqgħat preċedenti tas-CND dwar l-iskedar internazzjonali, billi l-Istati Membri li pparteċipaw fis-CND ivvotaw favur l-iskedar f’konformità mal-pożizzjoni komuni adottata.

               4.BAŻI ĠURIDIKA

               4.1.Bażi ġuridika proċedurali

               L-Artikolu 218(9) tat-Trattat dwar il-Funzjonament tal-Unjoni Ewropea (TFUE) jipprovdi għal deċiżjonijiet li jistabbilixxu “il-pożizzjonijiet li għandhom jiġu adottati f’isem l-Unjoni f’sede stabbilita bi ftehim, meta dik is-sede tintalab tadotta atti li jkollhom effetti ġuridiċi, sakemm dawn ma jkunux atti li jissupplimentaw jew jemendaw il-qafas istituzzjonali tal-ftehim.”

               L-Artikolu 218(9) tat-TFUE japplika indipendentement minn jekk l-Unjoni tkunx membru ta’ korp jew parti fil-ftehim inkwistjoni. Is-CND hija “korp imwaqqaf bi ftehim” fi ħdan it-tifsira ta’ dan l-Artikolu, minħabba li hija korp li ngħata kompiti speċifiċi taħt il-Konvenzjoni dwar id-Drogi Narkotiċi u l-Konvenzjoni dwar is-Sustanzi Psikotropiċi.

               Il-kunċett ta’ “atti li jkollhom effetti ġuridiċi” jinkludi l-atti li jkollhom effetti ġuridiċi skont ir-regoli tad-dritt internazzjonali li jirregola l-korp ikkonċernat. Dan jinkludi l-istrumenti li ma għandhomx effett vinkolanti skont id-dritt internazzjonali, iżda li “jistgħu jinfluwenzaw b’mod determinanti l-kontenut tal-leġiżlazzjoni adottata mil-leġiżlatura tal-Unjoni”
                  12
               .

               Id-deċiżjonijiet ta’ skedar tas-CND huma “atti li għandhom effetti ġuridiċi” skont it-tifsira tal-Artikolu 218(9) tat-TFUE. Skont il-Konvenzjoni dwar id-Drogi Narkotiċi u l-Konvenzjoni dwar is-Sustanzi Psikotropiċi, id-deċiżjonijiet tas-CND isiru vinkolanti awtomatikament, sakemm parti ma tkunx ippreżentat id-deċiżjoni għal rieżami lill-ECOSOC fil-perjodu ta’ żmien applikabbli
                  13
               . Id-deċiżjonijiet tal-ECOSOC dwar din il-kwistjoni huma finali. Id-deċiżjonijiet ta’ skedar tas-CND għandhom ukoll effetti ġurudiċi fl-ordinament ġuridiku tal-UE bis-saħħa tad-dritt tal-Unjoni, jiġifieri d-Deċiżjoni Kwadru tal-Kunsill 2004/757/ĠAI. Il-bidliet fl-iskedi tal-Konvenzjoni dwar id-Drogi Narkotiċi u tal-Konvenzjoni dwar is-Sustanzi Psikotropiċi għandhom riperkussjonijiet diretti għall-ambitu tal-applikazzjoni ta’ dan l-istrument legali tal-UE.

               4.2.Bażi ġuridika sostantiva

               L-objettiv ewlieni u l-kontenut tal-att previst jirrelataw mat-traffikar illeċitu tad-droga.

               Għaldaqstant, il-bażi ġuridika sostantiva tad-deċiżjoni proposta hija l-Artikolu 83(1) tat-Trattat dwar il-Funzjonament tal-Unjoni Ewropea (TFUE) li tidentifika t-traffikar illeċitu tad-droga bħala wieħed mir-reati b’dimensjoni transfruntiera speċjali u tagħti s-setgħa lill-Parlament Ewropew u lill-Kunsill biex jistabbilixxu regoli minimi dwar id-definizzjoni ta’ reati u sanzjonijiet fil-qasam tat-traffikar illeċitu tad-droga.

               4.3.Ġeometrija varjabbli

               F’konformità mal-Artikolu 10(4) tal-Protokoll (Nru 36) dwar id-dispożizzjonijiet transitorji annessi mat-Trattati, ir-Renju Unit innotifika li ma jaċċettax is-setgħat sħaħ tal-Kummissjoni u tal-Qorti tal-Ġustizzja fir-rigward ta’ atti fil-qasam tal-kooperazzjoni tal-pulizija u dik ġudizzjarja f’materji kriminali li ġew adottati qabel id-dħul fis-seħħ tat-Trattat ta’ Lisbona. Bħala konsegwenza, id-Deċiżjoni Kwadru 2004/757 ĠAI waqfet milli tapplika għar-Renju Unit mill-1 ta’ Diċembru 2014
                  14
               .

               Peress li d-deċiżjonijiet ta’ skedar tas-CND ma jaffettwawx ir-regoli komuni fil-qasam tat-traffikar illeċitu tad-drogi li bih huwa marbut ir-Renju Unit, dan l-Istat Membru ma jipparteċipax fl-adozzjoni tad-Deċiżjoni tal-Kunsill li tistabbilixxi l-pożizzjoni li għandha tiġi adottata f’isem l-Unjoni meta deċiżjonijiet ta’ skedar simili jiġu adottati.

               Id-Danimarka hija marbuta bid-Deċiżjoni Kwadru tal-Kunsill Nru 2004/757/ĠAI applikabbli sat-22 ta’ Novembru 2018 li tistipula fl-Artikolu 1 tagħha li “drogi” għandhom ifissru kwalunkwe waħda mis-sustanzi koperti jew mill-Konvenzjoni dwar id-Drogi Narkotiċi jew mill-Konvenzjoni dwar is-Sustanzi Psikotropiċi.

               Peress li d-deċiżjonijiet ta’ skedar tas-CND ma jaffettwawx ir-regoli komuni fil-qasam tat-traffikar illeċitu tad-drogi li bih hija marbuta d-Danimarka, id-Danimarka tipparteċipa fl-adozzjoni tad-Deċiżjoni tal-Kunsill li tistabbilixxi l-pożizzjoni li għandha tiġi adottata f’isem l-Unjoni meta jiġu adottati deċiżjonijiet ta’ skedar simili.

               4.4.Konklużjoni

               L-Artikolu 83(1) tat-Trattat dwar il-Funzjonament tal-Unjoni Ewropea (TFUE), flimkien mal-Artikolu 218(9) tiegħu, jifformaw il-bażi ġuridika ta’ din il-proposta.

               5.IMPLIKAZZJONIJIET BAĠITARJI

               Ma hemm l-ebda implikazzjoni baġitarja.

               2018/0437 (NLE)

               Proposta għal

               DEĊIŻJONI TAL-KUNSILL

               dwar il-pożizzjoni li trid tittieħed, f’isem l-Unjoni Ewropea, fit-tnejn u sittin sessjoni tal-Kummissjoni dwar id-Drogi Narkotiċi dwar l-iskedar ta’ sustanzi taħt il-Konvenzjoni Unika dwar Drogi Narkotiċi tal-1961, kif emendata mill-Protokoll tal-1972, u l-Konvenzjoni dwar is-Sustanzi Psikotropiċi tal-1971

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 83(1) flimkien mal-Artikolu 218(9) tiegħu,

               Wara li kkunsidra l-proposta mill-Kummissjoni Ewropea,

               Billi:

               (1)Il-Konvenzjoni Unika tan-Nazzjonijiet Uniti (NU) dwar id-Drogi Narkotiċi tal-1961, kif emendata mill-Protokoll tal-1972
                  15
                (il-“Konvenzjoni dwar id-Drogi Narkotiċi”) daħlet fis-seħħ fit-8 ta’ Awwissu 1975.

               (2)Skont l-Artikolu 3 tal-Konvenzjoni dwar id-Drogi Narkotiċi, il-Kummissjoni dwar id-Drogi Narkotiċi tista’ tiddeċiedi li żżid sustanzi mal-Iskedi ta’ dik il-Konvenzjoni. Tista’ tagħmel tibdiliet fl-Iskedi biss fuq ir-rakkomandazzjonijiet tal-Organizzazzjoni Dinjija tas-Saħħa (WHO), iżda tista’ wkoll tiddeċiedi li ma tagħmilx il-bidliet irrakkomandati mid-WHO.

               (3)Il-Konvenzjoni tan-NU dwar is-Sustanzi Psikotropiċi tal-1971 (il-“Konvenzjoni dwar is-Sustanzi Psikotropiċi”)
                  16
                daħlet fis-seħħ fis-16 ta’ Awwissu 1976.

               (4)Skont l-Artikolu 2 tal-Konvenzjoni dwar is-Sustanzi Psikotropiċi, il-Kummissjoni dwar id-Drogi Narkotiċi tista’ tiddeċiedi li żżid sustanzi mal-Iskedi ta’ dik il-Konvenzjoni, jew li tneħħihom, abbażi tar-rakkomandazzjonijiet tad-WHO. Hija għandha setgħat diskrezzjonali wiesgħa biex tieħu kont tal-effetti ekonomiċi, soċjali, legali, amministrattivi u ta’ fatturi oħra, iżda ma tistax taġixxi b’mod arbitrarju.

               (5)Il-bidliet fl-Iskedi taż-żewġ Konvenzjonijiet għandhom riperkussjonijiet diretti fuq l-ambitu tal-applikazzjoni tal-liġi tal-Unjoni fil-qasam tal-kontroll tad-drogi. Id-Deċiżjoni Kwadru tal-Kunsill 2004/757/ĠAI
                  17
                tapplika għas-sustanzi elenkati fl-Iskedi tal-Konvenzjoni dwar id-Drogi Narkotiċi u tal-Konvenzjoni dwar is-Sustanzi Psikotropiċi. Għaldaqstant kwalunkwe tibdil fl-Iskedi annessi ma’ dawk il-Konvenzjonijiet jaffettwa b’mod dirett ir-regoli komuni tal-Unjoni u jibdel il-kamp ta’ applikazzjoni tagħhom skont l-Artikolu 3(2) tat-Trattat dwar il-Funzjonament tal-Unjoni Ewropea (TFUE).

               (6)Il-Kummissjoni dwar id-Drogi Narkotiċi għandha, matul it-tnejn u sittin sessjoni mit-18 sat-22 ta’ Marzu 2019 fi Vjenna, tadotta deċiżjonijiet dwar iż-żieda ta’ 10 sustanzi ġodda mal-Iskedi tal-Konvenzjonijiet tan-NU.

               (7)L-Unjoni mhijiex Parti fil-Konvenzjonijiet rilevanti tan-NU. Hija għandha status ta’ osservatur fi ħdan il-Kummissjoni dwar id-Drogi Narkotiċi fejn attwalment ħdax-il Stat Membru huma membri bid-dritt għall-vot. Għaldaqstant huwa meħtieġ li l-Kunsill jawtorizza lill-Istati Membri jesprimu l-pożizzjoni tal-Unjoni dwar l-iskedar ta’ sustanzi taħt il-Konvenzjoni dwar id-Drogi Narkotiċi u l-Konvenzjoni dwar is-Sustanzi Psikotropiċi peress li d-deċiżjonijiet dwar iż-żieda ta’ sustanzi ġodda mal-Iskedi tal-Konvenzjonijiet jaqgħu taħt il-kompetenza esklużiva tal-Unjoni.

               (8)Id-WHO rrakkomandat iż-żieda ta’ ħames sustanzi ġodda fl-Iskeda I tal-Konvenzjoni dwar id-Drogi Narkotiċi u ħames sustanzi ġodda fl-Iskeda II tal-Konvenzjoni dwar is-Sustanzi Psikotropiċi.
                  18

               (9)Skont il-valutazzjoni tal-Kumitat Espert tad-WHO dwar id-Dipendenza fuq id-Droga (il-“Kumitat Espert”), ADB-FUBINACA (isem kimiku: N-(1-ammino-3,3-dimetil-1-ossobutan-2-yl)-1-(4-fluworobenżil)-1H-indażolu-3-karbossammid) hija agonista sintetika tar-riċettur kannabinojdi li turi effetti simili tat-Tetraidrokannabinol (THC), li hija responsabbli għall-effetti psikoattivi maġġuri tal-kannabis. ADB-FUBINACA ma għandha l-ebda użu terapewtiku u lanqas ma rċeviet awtorizzazzjoni biex titqiegħed fis-suq bħala prodott mediċinali. Hemm biżżejjed evidenza li ADB-FUBINACA qed tiġi jew x’aktarx qed tiġi abbużata, u tista’ tikkostitwixxi problema soċjali u tas-saħħa pubblika li tiġġustifika t-tqegħid tas-sustanza taħt kontroll internazzjonali. Għaldaqstant, id-WHO tirrakkomanda li ADB-FUBINACA titqiegħed fl-Iskeda II tal-Konvenzjoni dwar is-Sustanzi Psikotropiċi.

               (10)ADB-FUBINACA hija mmonitorjata miċ-Ċentru Ewropew għall-Monitoraġġ tad-Droga u d-Dipendenza fuq id-Droga (EMCDDA) bħala sustanza psikoattiva ġdida skont ir-Regolament (KE) Nru 1920/2006 tal-Parlament Ewropew u tal-Kunsill.
                  19
                ADB-FUBINACA nstabet f’19-il Stat Membru u hija kkontrollata f’mill-anqas għaxar Stati Membri. Ġiet assoċjata ma’ tal-anqas żewġ imwiet u erba’ intossikazzjonijiet akuti, u kienet is-suġġett ta’ twissija relatata mas-saħħa pubblika maħruġa lis-Sistema ta’ Twissija Bikrija tal-Unjoni Ewropea.

               (11)Għaldaqstant, l-Istati Membri jeħtieġ li jieħdu l-pożizzjoni li jżidu ADB-FUBINACA fl-Iskeda II tal-Konvenzjoni dwar is-Sustanzi Psikotropiċi.

               (12)Skont il-valutazzjoni tal-Kumitat Espert, FUB-AMB (magħrufa wkoll bħala MMB-FUBINACA jew AMB-FUBINACA; isem kimiku: metil (2S)-2-[[1-[(4-fluworofenil)metil]indażolu-3-karbonil]ammin]-3-metilbutanoat; metil-2-(1-(4-fluwiorobenżil)-1H-indażolu-3-karbossammid)-3-metilbutanoat) hija agonista sintetika tar-riċettur kannabinojdi li turi effetti simili tat-THC, li hija responsabbli għall-effetti psikoattivi maġġuri tal-kannabis. FUB-AMB ma għandha l-ebda użu terapewtiku u lanqas ma rċeviet awtorizzazzjoni biex titqiegħed fis-suq bħala prodott mediċinali. Hemm biżżejjed evidenza li FUB-AMB qed tiġi jew x’aktarx qed tiġi abbużata, u tista’ tikkostitwixxi problema soċjali u tas-saħħa pubblika li tiġġustifika t-tqegħid tas-sustanza taħt kontroll internazzjonali. Għaldaqstant, id-WHO tirrakkomanda li FUB-AMB titqiegħed fl-Iskeda II tal-Konvenzjoni dwar is-Sustanzi Psikotropiċi.

               (13)FUB-AMB hija mmonitorjata mill-EMCDDA bħala sustanza psikoattiva ġdida skont it-termini tar-Regolament (KE) Nru 1920/2006. FUB-AMB instabet fi 23-il Stat Membru u hija kkontrollata f’mill-anqas erba’ Stati Membri. Ġiet assoċjata ma’ tal-anqas żewġ imwiet u żewġ intossikazzjonijiet akuti.

               (14)Għaldaqstant, l-Istati Membri jeħtieġ li jieħdu l-pożizzjoni li jżidu FUB-AMB fl-Iskeda II tal-Konvenzjoni dwar is-Sustanzi Psikotropiċi.

               (15)Skont il-valutazzjoni tal-Kumitat ta’ Esperti, ADB-CHMINACA (isem kimiku: N-[(2S)-1-ammin-3,3-dimetil-1-ossobutan-2-il]-1-(ċikloessilmetil)indażolu-3-karbossammid; N-(1-ammino-3,3-dimetil-1-ossobutan-2-il)-1-(ċikloessilmetil)-1H-indażolu-3-karbossammid) hija agonista sintetika tar-riċettur kannabinojdi li turi effetti simili tat-THC, li hija responsabbli għall-effetti psikoattivi maġġuri tal-kannabis. ADB-CHMINACA ma għandha l-ebda użu terapewtiku u lanqas ma rċeviet awtorizzazzjoni biex titqiegħed fis-suq bħala prodott mediċinali. Hemm biżżejjed evidenza li ADB-CHMINACA qed tiġi jew x’aktarx qed tiġi abbużata, u tista’ tikkostitwixxi problema soċjali u tas-saħħa pubblika li tiġġustifika t-tqegħid tas-sustanza taħt kontroll internazzjonali. Għaldaqstant, id-WHO tirrakkomanda li ADB-CHMINACA titqiegħed fl-Iskeda II tal-Konvenzjoni dwar is-Sustanzi Psikotropiċi.

               (16)ADB-CHMINACA diġà hija suġġetta għal miżuri ta’ kontroll fil-livell tal-Unjoni permezz ta’ Deċiżjoni ta’ Implimentazzjoni tal-Kummissjoni (UE) Nru 2018/747.
                  20

               (17)Għaldaqstant, l-Istati Membri jeħtieġ li jieħdu l-pożizzjoni li jżidu ADB-CHMINACA fl-Iskeda II tal-Konvenzjoni dwar is-Sustanzi Psikotropiċi.

               (18)Skont il-valutazzjoni tal-Kumitat ta’ Esperti, CUMYL-4CN-BINACA (isem kimiku: 1-(4-ċjanobutil)-N-(1-metil-1-feniletil)-1H-indażolu-3-karbossammid) hija agonista sintetika tar-riċettur kannabinojdi li turi effetti simili tat-THC, li hija responsabbli għall-effetti psikoattivi maġġuri tal-kannabis. CUMYL-4CN-BINACA ma għandha l-ebda użu terapewtiku u lanqas ma rċeviet awtorizzazzjoni biex titqiegħed fis-suq bħala prodott mediċinali. Hemm biżżejjed evidenza li CUMYL-4CN-BINACA qed tiġi jew x’aktarx qed tiġi abbużata, u tista’ tikkostitwixxi problema soċjali u tas-saħħa pubblika li tiġġustifika t-tqegħid tas-sustanza taħt kontroll internazzjonali. Għaldaqstant, id-WHO tirrakkomanda li CUMYL-4CN-BINACA titqiegħed fl-Iskeda II tal-Konvenzjoni dwar is-Sustanzi Psikotropiċi.

               (19)CUMYL-4CN-BINACA diġà hija suġġetta għal miżuri ta’ kontroll fil-livell tal-Unjoni permezz ta’ Deċiżjoni ta’ Implimentazzjoni tal-Kummissjoni (UE) Nru 2018/748.
                  21

               (20)Għaldaqstant, l-Istati Membri jenħtieġ li jieħdu l-pożizzjoni li jżidu CUMYL-4CN-BINACA fl-Iskeda II tal-Konvenzjoni dwar is-Sustanzi Psikotropiċi.

               (21)Skont il-valutazzjoni tal-Kumitat ta’ Esperti, ċiklopropilfentanil (isem kimiku: N-fenil-N-[1-(2-feniletil) piperidin-4-il]ċiklopropankarbossammid) hija opjojde sintetika u hija strutturalment simili għall-fentanil, sustanza kkontrollata użata b’mod wiesa’ fil-mediċina għal anestesija ġenerali waqt il-kirurġija u għall-immaniġġjar tal-uġigħ. Iċ-ċiklopropilfentanil ma għandha l-ebda użu terapewtiku rreġistrat, u l-użu tagħha rriżulta f’imwiet. Hemm biżżejjed evidenza li ċiklopropilfentanil qed tiġi jew x’aktarx qed tiġi abbużata, u tista’ tikkostitwixxi problema soċjali u tas-saħħa pubblika li tiġġustifika t-tqegħid tas-sustanza taħt kontroll internazzjonali. Għaldaqstant, id-WHO tirrakkomanda li ċiklopropilfentanil titqiegħed fl-Iskeda I tal-Konvenzjoni dwar id-Drogi Narkotiċi.

               (22)Iċ-ċiklopropilfentanil diġà hija suġġetta għal miżuri ta’ kontroll fil-livell tal-Unjoni permezz ta’ Deċiżjoni ta’ Implimentazzjoni tal-Kummissjoni (UE) Nru 2018/1463.
                  22

               (23)Għaldaqstant, l-Istati Membri għandhom jieħdu l-pożizzjoni li jżidu ċiklopropilfentanil fl-Iskeda I tal-Konvenzjoni dwar id-Drogi Narkotiċi.

               (24)Skont il-valutazzjoni tal-Kumitat ta’ Esperti, metossiaċetilfentanil (isem kimiku: 2-metossi-N-(1-fenethilpiperidin-4-il)-N-fenilaċetammid) hija opjojde sintetika u hija strutturalment simili għall-fentanil, sustanza kkontrollata użata b’mod wiesa’ fil-mediċina għal anestesija ġenerali waqt il-kirurġija u għall-immaniġġjar tal-uġigħ. Il-metossiaċetilfentanil ma għandha l-ebda użu terapewtiku rreġistrat, u l-użu tagħha rriżulta f’imwiet. Hemm biżżejjed evidenza li metossiaċetilfentanil qed tiġi jew x’aktarx qed tiġi abbużata, u tista’ tikkostitwixxi problema soċjali u tas-saħħa pubblika li tiġġustifika t-tqegħid tas-sustanza taħt kontroll internazzjonali. Għaldaqstant, id-WHO tirrakkomanda li metossiaċetilfentanil titqiegħed fl-Iskeda I tal-Konvenzjoni dwar id-Drogi Narkotiċi.

               (25)Metossiaċetilfentanil diġà hija suġġetta għal miżuri ta’ kontroll fil-livell tal-Unjoni permezz ta’ Deċiżjoni ta’ Implimentazzjoni tal-Kunsill (UE) Nru 2018/1463.

               (26)Għaldaqstant, l-Istati Membri għandhom jieħdu l-pożizzjoni li jżidu metossiaċetilfentanil fl-Iskeda I tal-Konvenzjoni dwar id-Drogi Narkotiċi.

               (27)Skont il-valutazzjoni tal-Kumitat ta’ Esperti, orto-fluworofenatil (isem kimiku: N-(2-fluworofenil)-N-[1-(2-feniletil)-4-piperidinil]-propanammid) hija opjojde sintetika u hija strutturalment simili għall-fentanil, sustanza kkontrollata użata b’mod wiesa’ fil-mediċina għal anestesija ġenerali waqt il-kirurġija u għall-immaniġġjar tal-uġigħ. Orto-fluworofenatil ma għandha l-ebda użu terapewtiku rreġistrat, u l-użu tagħha rriżulta f’imwiet. Hemm biżżejjed evidenza li orto-fluworofenatil qed tiġi jew x’aktarx qed tiġi abbużata, u tista’ tikkostitwixxi problema soċjali u tas-saħħa pubblika li tiġġustifika t-tqegħid tas-sustanza taħt kontroll internazzjonali. Għaldaqstant, id-WHO tirrakkomanda li orto-fluworofenatil titqiegħed fl-Iskeda I tal-Konvenzjoni dwar id-Drogi Narkotiċi.

               (28)Orto-fluworofenatil hija mmonitorjata mill-EMCDDA bħala sustanza psikoattiva ġdida skont it-termini tar-Regolament (KE) Nru 1920/2006. Orto-fluworofenatil instabet f’ħames Stati Membri u hija kkontrollata f’mill-anqas erba’ Stati Membri. Ġiet assoċjata ma’ tal-anqas erbat imwiet u żewġ intossikazzjonijiet akuti.

               (29)Għaldaqstant, jenħtieġ li l-Istati Membri jieħdu l-pożizzjoni li jżidu orto-fluworofenatil fl-Iskeda I tal-Konvenzjoni dwar id-Drogi Narkotiċi.

               (30)Skont il-valutazzjoni tal-Kumitat ta’ Esperti, p-fluworo-butirifenatil (magħrufa ukoll bħala 4-fluworo-butirifenatil jew 4F-BF; isem kimiku: N-(4-fluworofenil)-N-[1-(2-feniletil)piperidin-4-il]-butanammid) hija opjojde sintetika u hija strutturalment simili għall-fentanil, sustanza kkontrollata użata b’mod wiesa’ fil-mediċina għal anestesija ġenerali waqt il-kirurġija u għall-immaniġġjar tal-uġigħ. p-Fluworo-butirilfenatil tista’ tiġi kkonvertita fl-isomeru tagħha p-fluworo-isobutirilfentanil, li hija elenkata fl-Iskeda I tal-Konvenzjoni dwar id-Drogi Narkotiċi. p-Fluworo-butirilfentanil ma għandha l-ebda użu terapewtiku rreġistrat, u l-użu tagħha rriżulta f’imwiet. Hemm biżżejjed evidenza li p-fluworo-butirilfentanil qed tiġi jew x’aktarx qed tiġi abbużata, u tista’ tikkostitwixxi problema soċjali u tas-saħħa pubblika li tiġġustifika t-tqegħid tas-sustanza taħt kontroll internazzjonali. Għaldaqstant, id-WHO tirrakkomanda li p-fluworo-butirilfentanil titqiegħed fl-Iskeda I tal-Konvenzjoni dwar id-Drogi Narkotiċi.

               (31)p-Fluworo-butirilfenatil hija mmonitorjata mill-EMCDDA bħala sustanza psikoattiva ġdida skont it-termini tar-Regolament (KE) Nru 1920/2006 (taħt l-isem 4-fluworo-butirfentanil / 4F-B). p-Fluworo-butirilfenatil instabet f’seba’ Stati Membri u hija kkontrollata f’mill-anqas seba’ Stati Membri. Hija qed tinbiegħ pubblikament fis-suq. Ġiet assoċjata ma’ tal-anqas tliet imwiet.

               (32)Għaldaqstant, l-Istati Membri għandhom jieħdu l-pożizzjoni li jżidu p-fluworo-butirilfentanil fl-Iskeda I tal-Konvenzjoni dwar id-Drogi Narkotiċi.

               (33)Skont il-valutazzjoni tal-Kumitat ta’ Esperti, p-metossi-butirilfentanil (isem kimiku: N-(4-metossifenil)-N-[1-(2-feniletil)piperidin-4-yl]butanammid) hija opjojde sintetika u hija strutturalment simili għall-fentanil, sustanza kkontrollata użata b’mod wiesa’ fil-mediċina għal anestesija ġenerali waqt il-kirurġija u għall-immaniġġjar tal-uġigħ. p-Metossi-butirilfentanil ma għandha l-ebda użu terapewtiku rreġistrat, u l-użu tagħha rriżulta f’imwiet. Hemm biżżejjed evidenza li p-metossi-butirilfentanil qed tiġi jew x’aktarx qed tiġi abbużata, u tista’ tikkostitwixxi problema soċjali u tas-saħħa pubblika li tiġġustifika t-tqegħid tas-sustanza taħt kontroll internazzjonali. Għaldaqstant, id-WHO tirrakkomanda li p-metossi-butirilfentanil titqiegħed fl-Iskeda I tal-Konvenzjoni dwar id-Drogi Narkotiċi.

               (34)p-Metossi-butirilfentanil hija mmonitorjata mill-EMCDDA bħala sustanza psikoattiva ġdida skont it-termini tar-Regolament (KE) Nru 1920/2006 (taħt l-isem 4-methossibutirfentanil / 4-MeO-BF). p-Metossi-butirilfentanil instabet f’żewġ Stati Membri u hija kkontrollata f’mill-anqas erba’ Stati Membri. Hija qed tinbiegħ pubblikament fis-suq. Ġiet assoċjata ma’ tal-anqas żewġ imwiet.

               (35)Għaldaqstant, l-Istati Membri għandhom jieħdu l-pożizzjoni li jżidu p-methossi-butirilfentanil fl-Iskeda I tal-Konvenzjoni dwar id-Drogi Narkotiċi.

               (36)Skont il-valutazzjoni tal-Kumitat ta’ Esperti, N-etilnorpentilon (isem kimiku: 1-(2H-1,3-benzodiossol-5-yl)-2-(etilamin)pentan-1-one) hija katinon sintetiku. N-Etilnorpentilon ma għandha l-ebda użu terapewtiku u lanqas ma rċeviet awtorizzazzjoni biex titqiegħed fis-suq bħala prodott mediċinali. Il-qabdiet li saru jindikaw li N-etilnorpentilon tinsab f’forma ta’ trab, kristall, kapsuli u pinnoli. Jeżistu eżempji fejn din id-droga inbiegħet bil-moħbi bħala "ecstasy"/MDMA
                  23
               . Hemm biżżejjed evidenza li N-etilnorpentilon qed tiġi jew x’aktarx qed tiġi abbużata, u tista’ tikkostitwixxi problema soċjali u tas-saħħa pubblika li tiġġustifika t-tqegħid tas-sustanza taħt kontroll internazzjonali. Għaldaqstant, id-WHO tirrakkomanda li N-etilnorpentilon titqiegħed fl-Iskeda II tal-Konvenzjoni dwar is-Sustanzi Psikotropiċi.

               (37)N-Etilnorpentilon hija mmonitorjata mill-EMCDDA bħala sustanza psikoattiva ġdida skont it-termini tar-Regolament (KE) Nru 1920/2006 (taħt l-isem Efilon). FN-Etilnorpentilon instabet f’24-il Stat Membru u hija kkontrollata f’mill-anqas sitt Stati Membri. Din qed tinbiegħ pubblikament fis-suq kif ukoll f’taħlit mal-MDMA, kokaina u ketamina. Ġiet assoċjata ma’ tal-anqas sebat imwiet u seba’ intossikazzjonijiet akuti.

               (38)Għaldaqstant, l-Istati Membri għandhom jieħdu l-pożizzjoni li jżidu N-etilnorpentilon fl-Iskeda II tal-Konvenzjoni dwar is-Sustanzi Psikotropiċi.

               (39)Huwa xieraq li tiġi stabbilita l-pożizzjoni li għandha tittieħed f’isem l-Unjoni fil-Kummissjoni dwar id-Drogi Narkotiċi, peress li d-deċiżjonijiet dwar id-deċiżjonijiet differenti dwar l-iskedar fir-rigward tal-10 sustanzi se jkunu kapaċi li b’mod deċiżiv jinfluwenzaw il-kontenut tad-dritt tal-Unjoni, jiġifieri d-Deċiżjoni Kwadru 2004/757/ĠAI.

               (40)Il-pożizzjoni tal-Unjoni għandha tiġi espressa mill-Istati Membri li huma membri tal-Kummissjoni dwar id-Drogi Narkotiċi, filwaqt li dawn jaġixxu b’mod konġunt.

               (41)Id-Danimarka hija marbuta bid-Deċiżjoni Kwadru 2004/757/ĠAI u għalhekk qed tieħu sehem fl-adozzjoni u l-applikazzjoni ta’ din id-Deċiżjoni.

               (42)L-Irlanda hija marbuta bid-Deċiżjoni Kwadru 2004/757/ĠAI, kif emendata, u għalhekk qed tieħu sehem fl-adozzjoni u l-applikazzjoni ta’ din id-Deċiżjoni.

               (43)Ir-Renju Unit mhuwiex marbut bid-Deċiżjoni Kwadru 2004/757/ĠAI, kif emendata, u għalhekk mhuwiex qed jieħu sehem fl-adozzjoni ta’ din id-Deċiżjoni, u mhuwiex marbut biha jew soġġett għall-applikazzjoni tagħha,

               ADOTTA DIN ID-DEĊIŻJONI:

               Artikolu 1

               Il-pożizzjoni li għandha tiġi adottata f’isem l-Unjoni fit-tnejn u sittin sessjoni tal-Kummissjoni dwar id-Drogi Narkotiċi mit-18 sat-22 ta’ Marzu 2018, meta dak il-korp jintalab biex jadotta deċiżjonijiet dwar iż-żieda ta’ sustanzi fl-Iskedi tal-Konvenzjoni Unika tan-Nazzjonijiet Uniti dwar id-Drogi Narkotiċi tal-1961 kif emendata bil-Protokoll tal-1972 u l-Konvenzjoni tan-Nazzjonijiet Uniti dwar is-Sustanzi Psikotropiċi tal-1971, hija stabbilita fl-Anness ta’ din id-Deċiżjoni.

               Artikolu 2

               Il-pożizzjoni msemmija fl-Artikolu 1 għandha tiġi espressa mill-Istati Membri li huma membri tal-Kummissjoni dwar id-Drogi Narkotiċi, filwaqt li dawn jaġixxu b’mod konġunt.

               Artikolu 3

               Din id-Deċiżjoni hija indirizzata lill-Istati Membri skont it-Trattati.

               Magħmul fi Brussell,

                     Għall-Kunsill

                     Il-President

                     (1)

                        United Nations Treaty Series (Sensiela tat-Trattati tan-Nazzjonijiet Uniti), vol. 978, Nru. 14152.

                     (2)

                        United Nations Treaty Series (Sensiela tat-Trattati tan-Nazzjonijiet Uniti), vol. 1019, Nru. 14956.

                     (3)

                        L-Awstrija, il-Belġju, il-Kroazja, ir-Repubblika Ċeka, Franza, il-Ġermanja, l-Ungerija, l-Italja, in-Netherlands, is-Slovakkja u Spanja.

                     (4)

                        Id-dikjarazzjoni orali waqt il-61 sessjoni tal-Kummissjoni dwar id-Drogi Narkotiċi li reġgħet tlaqqgħet fis-7 ta’ Diċembru 2018.

                     (5)

                        ĠU L 335, 11.11.2004, p. 8, kif emendata bid-Direttiva (UE) 2017/2103 tal-Parlament Ewropew u tal-Kunsill tal-15 ta’ Novembru 2017 li temenda d-Deċiżjoni Kwadru tal-Kunsill 2004/757/ĠAI sabiex id-definizzjoni ta’ “droga” tinkludi sustanzi psikoattivi ġodda u li tħassar id-Deċiżjoni tal-Kunsill 2005/387/ĠAI, ĠU L 305, 21.11.2017, p. 12.

                     (6)

                        Id-Deċiżjoni tal-Kunsill 2005/387/ĠAI tħassret mit-23 ta’ Novembru 2018 mid-Direttiva (UE) 2017/2103. Is-sustanzi kollha suġġetti għal miżuri ta’ kontroll u pieni kriminali f’konformità mad-Deċiżjoni tal-Kunsill 2005/387/ĠAI ġew inklużi f’Anness mad-Direttiva, li sar l-Anness mad-Deċiżjoni Kwadru tal-Kunsill 2004/757/ĠAI emendata, fid-data tal-adozzjoni tad-Direttiva (UE) 2017/2103. Is-sustanzi li ġew suġġetti għal miżuri ta’ kontroll u pieni kriminali f’konformità mad-Deċiżjoni tal-Kunsill 2005/387/ĠAI bejn Novembru 2017, meta ġiet adottata l-leġiżlazzjoni l-ġdida, u t-23 ta’ Novembru 2018 se jinżiedu fl-Anness tad-Deċiżjoni Kwadru permezz ta’ att delegat li bħalissa huwa suġġett għall-iskrutinju tal-Parlament Ewropew u tal-Kunsill (C(2018) 8460).

                     (7)

                        Id-Deċiżjoni ta’ Implimentazzjoni tal-Kunsill (UE) 2018/747 tal-14 ta’ Mejju 2018 li tissottoponi s-sustanza psikoattiva l-ġdida N-(1-ammino-3,3-dimetil-1-ossobutan-2-il)-1-(ċikloessilmetil)-1H-indażolu-3-karbossammid (ADB-CHMINACA) għal miżuri ta’ kontroll, ĠU L 125, 22.5.2018, p. 8.

                     (8)

                        Id-Deċiżjoni ta’ Implimentazzjoni tal-Kunsill (UE) 2018/748 tal-14 ta’ Mejju 2018 li tissottoponi s-sustanza psikoattiva ġdida 1-(4-cyanobutyl)-N-(2-fenilpropan-2-yl)-1H-indazol-3-karbossammid (CUMYL-4CN-BINACA) għal miżuri ta’ kontroll, ĠU L 125, 22.5.2018, p. 10.

                     (9)

                        Id-Deċiżjoni ta’ Implimentazzjoni tal-Kunsill (UE) 2018/1463 tat-28 ta’ Settembru 2018 li tissottoponi s-sustanzi psikoattivi l-ġodda N-fenil-N-[1-(2-feniletil)piperidin-4-il]ċiklopropankarbossammid (ċiklopropilfentanil) u 2-metossi-N-fenil-N-[1-(2- feniletil)piperidin-4-il]aċetammid (metossiaċetilfentanil) għal miżuri ta’ kontroll, ĠU L 245, 1.10.2018, p. 9.

                     (10)

                        COM(2017) 72 final u COM(2018) 31 final.

                     (11)

                        Adottati mill-Kunsill Affarijiet Ġenerali fis-7 ta’ Marzu 2017 u fis-27 ta’ Frar 2018, rispettivament.

                     (12)

                        Is-Sentenza tal-Qorti tal-Ġustizzja tas-7 ta’ Ottubru 2014, Il-Ġermanja vs Il-Kunsill, il-Kawża C-399/12, ECLI:EU:C:2014:2258, il-paragrafi 61 sa 64.

                     (13)

                        L-Artikolu 3(7) tal-Konvenzjoni dwar id-Drogi Narkotiċi; L-Artikolu 2(7) tal-Konvenzjoni dwar is-Sustanzi Psikotropiċi.

                     (14)

                        Ara l-punt 29 tal-Lista ta’ atti tal-Unjoni adottati qabel id-dħul fis-seħħ tat-Trattat ta’ Lisbona fil-qasam tal-kooperazzjoni tal-pulizija u tal-kooperazzjoni ġudizzjarja f’materji kriminali li ma jibqgħux japplikaw għar-Renju Unit mill-1 ta’ Diċembru 2014 skont it-tieni sentenza tal-Artikolu 10(4), tal-Protokoll (Nru 36) dwar id-dispożizzjonijiet tranżitorji (ĠU C 430 tal-1.12.2014, p. 17).

                     (15)

                        United Nations Treaty Series (Sensiela tat-Trattati tan-Nazzjonijiet Uniti), vol. 978, Nru. 14152.

                     (16)

                        United Nations Treaty Series (Sensiela tat-Trattati tan-Nazzjonijiet Uniti), vol. 1019, Nru. 14956.

                     (17)

                        Id-Deċiżjoni Kwadru tal-Kunsill 2004/757/ĠAI tal-25 ta’ Ottubru 2004 li tistabbilixxi dispożizzjonijiet minimi dwar l-elementi kostitwenti ta’ atti kriminali u ta’ pieni fil-qasam tat-traffikar illeċitu ta’ drogi (ĠU L 335, 11.11.2004, p. 8).

                     (18)

                        Id-dikjarazzjoni orali waqt il-61 sessjoni tal-Kummissjoni dwar id-Drogi Narkotiċi li reġgħet tlaqqgħet fis-7 ta’ Diċembru 2018.

                     (19)

                        Ir-Regolament (KE) Nru 1920/2006 tal-Parlament Ewropew u tal-Kunsill tat-12 ta’ Diċembru 2006 dwar iċ-Ċentru Ewropew għall-Monitoraġġ tad-Droga u d-Dipendenza fuq id-Droga (ĠU L 376, 27.12.2006, p. 1).

                     (20)

                        Id-Deċiżjoni ta’ Implimentazzjoni tal-Kunsill (UE) 2018/747 tal-14 ta’ Mejju 2018 li tissottoponi s-sustanza psikoattiva l-ġdida N-(1-ammino-3,3-dimetil-1-ossobutan-2-il)-1-(ċikloessilmetil)-1H-indażolu-3-karbossammid (ADB-CHMINACA) għal miżuri ta’ kontroll (ĠU L 125, 22.5.2018, p. 8).

                     (21)

                        Id-Deċiżjoni ta’ Implimentazzjoni tal-Kunsill (UE) 2018/748 tal-14 ta’ Mejju 2018 li tissottoponi s-sustanza psikoattiva ġdida 1-(4-cyanobutyl)-N-(2-fenilpropan-2-yl)-1H-indazol-3-karbossammid (CUMYL-4CN-BINACA) għal miżuri ta’ kontroll (ĠU L 125, 22.5.2018, p. 10).

                     (22)

                        Id-Deċiżjoni ta’ Implimentazzjoni tal-Kunsill (UE) 2018/1463 tat-28 ta’ Settembru 2018 li tissottoponi s-sustanzi psikoattivi l-ġodda N-fenil-N-[1-(2-feniletil)piperidin-4-il]ċiklopropankarbossammid (ċiklopropilfentanil) u 2-metossi-N-fenil-N-[1-(2- feniletil)piperidin-4-il]aċetammid (metossiaċetilfentanil) għal miżuri ta’ kontroll, ĠU L 245, 1.10.2018, p. 9.

                     (23)

                        MDMA tfisser 3,4-Metilenediossimetanfetamina, magħrufa normalment bħala ecstasy.

    ---documentbreak---

               IL-KUMMISSJONI EWROPEA
            Brussell, 7.1.2019
            COM(2018) 862 final
            ANNESS
            ta' [...]
            Proposta għal DEĊIŻJONI TAL-KUNSILL
            dwar il-pożizzjoni li trid tittieħed, f’isem l-Unjoni Ewropea, fit-tnejn u sittin sessjoni tal-Kummissjoni dwar id-Drogi Narkotiċi dwar l-iskedar ta’ sustanzi taħt il-Konvenzjoni Unika dwar Drogi Narkotiċi tal-1961, kif emendata mill-Protokoll tal-1972, u l-Konvenzjoni dwar is-Sustanzi Psikotropiċi tal-1971

               ANNESS

               Il-pożizzjoni li għandha tittieħed mill-Istati Membri li huma membri tal-Kummissjoni dwar id-Drogi Narkotiċi li jaġixxu b’mod konġunt fl-interess tal-Unjoni matul it-tnejn u sittin sessjoni tal-Kummissjoni dwar id-Drogi Narkotiċi mit-18 sat-22 ta’ Marzu 2018 dwar il-bidliet fil-kamp ta’ applikazzjoni tal-kontroll ta’ sustanzi:

               (1)ADB-FUBINACA trid tiġi inkluża fl-Iskeda II tal-Konvenzjoni dwar is-Sustanzi Psikotropiċi.

               (2)FUB-AMB trid tiġi inkluża fl-Iskeda II tal-Konvenzjoni dwar is-Sustanzi Psikotropiċi.

               (3)ADB-CHMINACA trid tiġi inkluża fl-Iskeda II tal-Konvenzjoni dwar is-Sustanzi Psikotropiċi.

               (4)CUMYL-4CN-BINACA trid tiġi inkluża fl-Iskeda II tal-Konvenzjoni dwar is-Sustanzi Psikotropiċi.

               (5)Iċ-Ċiklopropilfentanil trid tiġi inkluża fl-Iskeda I tal-Konvenzjoni dwar id-Drogi Narkotiċi.

               (6)Metossiaċetilfentanil trid tiġi inkluża fl-Iskeda I tal-Konvenzjoni dwar id-Drogi Narkotiċi.

               (7)Orto-fluworofentanil trid tiġi inkluża fl-Iskeda I tal-Konvenzjoni dwar id-Drogi Narkotiċi.

               (8)p-Fluworo-butirilfentanil trid tiġi inkluża fl-Iskeda I tal-Konvenzjoni dwar id-Drogi Narkotiċi.

               (9)p-Metossi-butirfentanil trid tiġi inkluża fl-Iskeda I tal-Konvenzjoni dwar id-Drogi Narkotiċi.

               (10)N-etilnorpentilon trid tiġi inkluża fl-Iskeda II tal-Konvenzjoni dwar is-Sustanzi Psikotropiċi.